cyanic-selkie/wikianc huggingface dataset:
ഡ്രീം ക്യാച്ചർ
അമേരിക്കൻ സംസ്കാരത്തിൽ തൊട്ടിലുകളിൽ കെട്ടി തൂക്കിയിട്ടിരുന്ന ഒരു വസ്തുവാണ് ഡ്രീം ക്യാച്ചർ. വൃത്താകൃതിയിലുള്ള ചട്ടക്കൂടിനകത്ത് നൂലുകൾ കൊണ്ട് വല പോലെ കെട്ടിയുണ്ടാക്കി തൂവാല കൊണ്ട് അലങ്കരിച്ച ഒന്നാണ് ഇത്. ഇതിന്റെ പിന്നിലെ വിശ്വാസം എന്നത് വളരെ ലഘുവായ ഒന്നാണ്. ദുസ്വപ്നങ്ങൾ തടഞ്ഞു വെച്ച് കൊണ്ട് നല്ല സ്വപ്നങ്ങളെ മാത്രം കടത്തി വിട്ടു ഡ്രീം ക്യാച്ചർ അത് നിൽക്കുന്ന മുറിയിൽ കിടക്കുന്ന ആളുകൾക്ക് സുഖകരമായ ഉറക്കം നൽകും എന്നാണു വിശ്വാസം. 1980കളിൽ മാർക്കറ്റ്‌ ചെയ്യപെട്ട ഇത് ഹാന്റിക്രാഫ്റ്റ് എന്ന നിലയിൽ ആണ് വിപണി കീഴടക്കിയത്. അമേരിക്കൻ ഗോത്ര സമൂഹമായ ഒജിബ്വേ ചിപ്പേവ ആണ് ഡ്രീം കാച്ചെർ എന്ന വിശ്വാസത്തിനു പിന്നിൽ. ചെറിയ കുട്ടികളുടെ സംരക്ഷണത്തിനായി അവർ ഉപയോഗിച്ചിരുന്ന വസ്തുവാണ് ഇത്. കേരളത്തിലെ ജപിച്ചു കെട്ടൽ പോലെ ഈ വിശ്വാസത്തെ കാണാവുന്നതാണ്. ഡ്രീം കാച്ചെർ എന്നതിനെ വിശ്വാസത്തിന്റെ പുറത്ത് അല്ല ആളുകൾ ഇന്ന് സ്വന്തമാകുന്നത്.
അവലംബം
gyanapp.in
വർഗ്ഗം:വസ്തുക്കൾ വർഗ്ഗം:അമേരിക്കൻ സംസ്കാരം
മുളങ്കുന്നത്തുകാവ്
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് മുളങ്കുന്നത്തുകാവ്. മുളങ്കുന്നത്തുകാവ് ഗ്രാമപഞ്ചായത്തിന്റെ ഭാഗമാണിത്. കേരള സർക്കാരിന്റെ കില എന്ന സ്ഥാപനം ഇവിടെയാണ് സ്ഥിതിചെയ്യുന്നത്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ധീരൻ ചിന്നമലൈ
ആദ്യകാല ജീവിതം
1756 ഏപ്രിൽ 17-ന് തമിഴ്‌നാട്ടിലെ കാങ്കേയത്തിന് സമീപത്തുള്ള നാതകടയൂരിലെ മേലപ്പാളയത്തിൽ രത്തിനം ശർക്കരൈ മൻറാടിയാറിന്റെയും പെരിയാത്താളിന്റെയും മകനായി ജനിച്ചു. തീർത്ഥഗിരി എന്നായിരുന്നു മാതാപിതാക്കൾ ഇട്ട പേര്. കുളന്തൈസ്വാമി, കീലേധർ, കുട്ടിസ്വാമി എന്ന സഹോദരന്മാരും മരഗതം എന്ന സഹോദരിയും ചിന്നമലൈയ്ക്ക് ഉണ്ടായിരുന്നു. ബാല്യകാലത്തു തന്നെ കുതിര സവാരിയും അമ്പെയ്ത്തും വാൾപ്പയറ്റും അഭ്യസിച്ചിരുന്നു. കൂടാതെ തമിഴ്, ഫ്രഞ്ച്, ഇംഗ്ലീഷ് എന്നീ ഭാഷകളും ചിന്നമലൈയ്ക്ക് കൈകാര്യം ചെയ്യാൻ അറിയാമായിരുന്നു. കറുപ്പു സെർവൈ, വേലപ്പൻ എന്നിവരായിരുന്നു ചിന്നമലൈയുടെ അടുത്ത സുഹൃത്തുക്കൾ. കൊങ്ങു നാട് മേഖലയിൽ താമസിച്ചിരുന്ന മൻറാടിയർമാരുടെയും പാളയക്കാരരുടെയും കയ്യിൽനിന്നും മൈസൂരിന്റെ രാജാവായിരുന്ന ഹൈദർ അലി പിടിച്ചെടുത്ത പണം തിരികെ കൊണ്ടുവന്നതിനായുള്ള ആദരസൂചകമായാണ് ധീരൻ ചിന്നമലൈ എന്ന പേര് ലഭിച്ചത്. പണം തിരികെ പിടിച്ചെടുക്കുന്നതിനിടെ മൈസൂർ രാജാവിവോട് എന്ത് പറയണമെന്ന് സൈനികർ ചോദിച്ചപ്പോൾ "ചെന്നിമലൈയുടെയും ശിവൻമലൈയുടെയും മധ്യത്തുള്ള പ്രദേശത്ത് ജീവിക്കുന്ന ചിന്നമലൈ, പിടിച്ചെടുക്കപ്പെട്ട എല്ലാ സ്വർണവും പണവും തിരികെ കൊണ്ടുപോകുന്നു" എന്ന് പറയാൻ സൈനികരോട് ആവശ്യപ്പെട്ടു. എന്നാൽ, ഹൈദർ അലിയുടെ മരണത്തെ തുടർന്ന് ടിപ്പു സുൽത്താൻ ഭരണത്തിന്റെ തലപ്പത്ത് എത്തിയതോടെ ചിന്നമലൈ, ടിപ്പുവുമായി സഖ്യം രൂപീകരിച്ച് ഒന്നാം പാളയക്കാരർ യുദ്ധത്തിലും, രണ്ടാം പാളയക്കാരർ യുദ്ധത്തിലും ബ്രിട്ടീഷ് ഈസ്റ്റ് ഇന്ത്യാ കമ്പനിയ്ക്കെതിരെ പോരാടുകയുണ്ടായി.
പാളയക്കാരർ യുദ്ധങ്ങൾ
പാളയക്കാരർ, ബ്രിട്ടീഷ് ഈസ്റ്റ് ഇന്ത്യാ കമ്പനിയ്ക്കെതിരെ നടത്തിയ യുദ്ധത്തിലെ ഒരു പ്രധാന സൈന്യാധിപനായിരുന്നു ധീരൻ ചിന്നമലൈ. 1801 മുതൽ 1802 വരെ നടന്ന രണ്ടാം പാളയക്കാരർ യുദ്ധത്തിലായിരുന്നു ചിന്നമലൈ പ്രധാനപ്പെട്ട ചുമതല ഏറ്റെടുത്തത്. ഫ്രഞ്ച് സൈനികകേന്ദ്രത്തിൽ നിന്നും ടിപ്പു സുൽത്താനോടൊപ്പം ആധുനിക യുദ്ധരീതികളിൽ ചിന്നമലൈ പരിശീലനം നേടിയിരുന്നു. ഈ പരിശീലനങ്ങൾ തുടർന്ന് ചിതേശ്വരത്തും മഴവല്ലിയിലും ശ്രീരംഗപട്ടണത്തും വച്ച് നടന്ന യുദ്ധങ്ങളിൽ ബ്രിട്ടീഷുകാർക്കെതിരെ വിജയിക്കാൻ സഹായകമായിത്തീർന്നു.
കട്ടബ്ബൊമ്മന്റെയും ടിപ്പു സുൽത്താന്റെയും മരണത്തിനുശേഷം 1800-ൽ കോയമ്പത്തൂരിൽ വച്ച് മരതരുടെയും മരുതു പാണ്ടിയരുടെയും സഹായത്തോടെ ബ്രിട്ടീഷുകാരെ ആക്രമിച്ചു. എന്നാൽ കോയമ്പത്തൂരിൽ സ്വന്തം സൈന്യത്തെ വച്ച് യുദ്ധം ചെയ്ത ചിന്നമലൈയെ ബ്രിട്ടീഷുകാർ പ്രതിരോധിച്ചു. ഒടുവിൽ ചിന്നമലൈയുടെ സൈന്യം പരാജയപ്പെട്ടെങ്കിലും അവർ ബ്രിട്ടീഷ് സൈനികരിൽ നിന്നും രക്ഷപ്പെടുകയുണ്ടായി. തുടർന്ന്, 1801-ൽ കാവേരിയിൽ വച്ചും 1802-ൽ ഓടനിലൈയിൽ വച്ചും 1804-ൽ ആരച്ചല്ലൂരിൽ വച്ചും നടന്ന യുദ്ധങ്ങളിൽ ചിന്നമലൈ ഗറില്ലാ യുദ്ധരീതി പ്രയോജനപ്പെടുത്തിക്കൊണ്ട് ബ്രിട്ടീഷുകാരെ പരാജയപ്പെടുത്തി.
മരണം
1805-ൽ പാചകക്കാരനായിരുന്ന നല്ലപ്പൻ, ചിന്നമലൈയെ ഒറ്റുകൊടുക്കുകയും ചിന്നമലൈയെ ബ്രിട്ടീഷുകാർ തടവിലാക്കുകയും ചെയ്തു. തുടർന്ന് ബ്രിട്ടീഷ് നിയമങ്ങൾ അനുസരിക്കാനും ചുമത്തപ്പെട്ട പിഴ അടയ്ക്കാനും ചിന്നമലൈ നിർബന്ധിതനായി. എന്നാൽ ഇതിനെ എതിർത്ത ചിന്നമലൈയെ ഒടുവിൽ 1805 ജൂലൈ 31-ന് ആടി പെറുക്കു ദിനത്തിൽ തന്റെ രണ്ട് സഹോദരങ്ങളോടൊപ്പം ശങ്കരഗിരി കോട്ടയിൽ വച്ച് തൂക്കിക്കൊന്നു.
പൈതൃകം
ധീരൻ ചിന്നമലൈയുടെ സ്മരണയ്ക്കായുള്ള പ്രതിമകളും സ്മാരകങ്ങളും ചെന്നൈയിലും തിരുച്ചിറപ്പള്ളിയിലും ഈറോഡിലും ഓടനിലൈയിലും സ്ഥിതി ചെയ്യുന്നുണ്ട്. 2005 ജൂലൈ 31-ന് ഇന്ത്യാ പോസ്റ്റ്, ചിന്നമലൈയ്ക്കുള്ള ആദരസൂചകമായി ഒരു പോസ്റ്റൽ സ്റ്റാമ്പ് പുറത്തിറക്കിയിരുന്നു.
1997 വരെ തമിഴ്നാട് സ്റ്റേറ്റ് ട്രാൻസ്പോർട്ട് കോർപ്പറേഷന്റെ തിരുച്ചിറപ്പള്ളി ഡിവിഷൻ, ധീരൻ ചിന്നമലൈ ട്രാൻസ്പോർട്ട് കോർപ്പറേഷൻ എന്നായിരുന്നു അറിയപ്പെട്ടിരുന്നത്. 1996 വരെ ധീരൻ ചിന്നമലൈ ജില്ല എന്നായിരുന്നു കാരൂർ ജില്ല അറിയപ്പെട്ടിരുന്നത്. ഈറോഡ് മുനിസിപ്പൽ കോർപ്പറേഷന്റെ ആസ്ഥാനം ചിന്നമലൈയുടെ പേരിലാണ് നാമകരണം ചെയ്യപ്പെട്ടിരിക്കുന്നത്. 2012-ൽ തമിഴ്നാട് സംസ്ഥാന സർക്കാർ, ധീരൻ ചിന്നമലൈയുടെ പേരിലുള്ള സ്മാരകം ശങ്കരഗിരിയിൽ സ്ഥാപിച്ചു.
ഓടനിലൈയിലെ ചിന്നമലൈയുടെ ജന്മസ്ഥലത്തിനു സമീപത്തും ഒരു സ്മാരകം സ്ഥിതി ചെയ്യുന്നുണ്ട്. എല്ലാ വർഷവും ചിന്നമലൈയുടെ ചരമദിനത്തോടനുബന്ധിച്ച് ഈ സ്മാരകത്തിൽ വച്ച് അനുസ്മരണ പരിപാടികൾ സംഘടിപ്പിക്കാറുണ്ട്.
കൊങ്ങുനാട് രാജാവായിരുന്ന ധീരൻ ചിന്നമലൈയെയാണ് കൊങ്ങു വെള്ളാളർ എന്ന സമുദായം അവരുടെ കുടുംബ ദൈവമായി ആരാധിച്ചു വരുന്നത്.
മഡോണ ഓഫ് ദി റോസ് ഗാർഡൻ
1420–1435 നും ഇടയിൽ മൈക്കലിനോ ഡാ ബെസോസോ അല്ലെങ്കിൽ സ്റ്റെഫാനോ ഡാ വെറോണയുടേതാണെന്ന് ആരോപിക്കപ്പെട്ട ഒരു അന്താരാഷ്ട്ര ഗോതിക് ശൈലിയിലുള്ള പെയിന്റിംഗാണ് മഡോണ ഓഫ് ദി റോസ് ഗാർഡൻ. ഇപ്പോൾ ഈ ചിത്രം വടക്കൻ ഇറ്റലിയിലെ വെറോണയിലെ കാസ്‌റ്റ്വെൽചിയോ മ്യൂസിയത്തിലാണ് പ്രദർശിപ്പിച്ചിരിക്കുന്നത്.
വിവരണം
രണ്ട് മയിലുകൾ പൂന്തോട്ടത്തിൽ ചുറ്റിക്കറങ്ങുന്നു. അവ ക്രിസ്തീയ കാലം മുതൽ ക്രിസ്തുവിന്റെ അമർത്യതയുടെ പ്രതീകമാണ്. അവയുടെ മാംസം ചീഞ്ഞഴുകിപ്പോകില്ലെന്ന് കണക്കാക്കപ്പെട്ടിരുന്നു.
ഈ ചിത്രം സ്റ്റെഫാനോ ഡാ വെറോണ അല്ലെങ്കിൽ മൈക്കലിനോ ഡ ബെസോസോയുടേതാണെന്ന് കരുതിയിരുന്നു. സമീപകാല പണ്ഡിതന്മാർ രണ്ടാമത്തേതിനെ അനുകൂലിക്കുന്നു.
ഇതും കാണുക
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
സമുദ്രനിരപ്പിന്റെ ഉയർച്ച
സമുദ്രനിരപ്പിന്റെ ഉയർച്ച എന്നത് ലോകത്തിലെ സമുദ്രങ്ങളിലെ ജലത്തിന്റെ വ്യാപ്തത്തിലുണ്ടാകുന്ന വർധനമൂലം ലോകവ്യാപകമായി ശരാശരി സമുദ്രനിരപ്പിലുണ്ടാകുന്ന ഉയർച്ചയാണ്. സമുദ്രങ്ങളിലെ ജലത്തിന്റെ താപീയവികാസവും അല്ലെങ്കിൽ ഐസ്ഷീറ്റുകളും, കരയിലെ ഗ്ലേസിയറുകളും ഉരുകുന്നതും മൂലം സമുദ്രനിരപ്പിലുണ്ടാകുന്ന ഉയർച്ചയ്ക്ക് കാരണമാകുന്നത് ആഗോള കാലാസ്ഥാമാറ്റമാണ്. കടലിലൂടെ ഒഴുകി നടക്കുന്ന ഐസ് ഷെല്ലുകളോ അല്ലെങ്കിൽ ഐസ് ബർഗ്ഗുകളോ ഉരുകുന്നത് സമുദ്രനിരപ്പ് ചെറുതായി മാത്രമേ കുറിക്കുന്നുള്ളൂ.
പ്രത്യേക മേഖലകളിലെ സമുദ്രനിരപ്പിന്റെ ഉയർച്ച ആഗോള ശരാശരിയേക്കാൾ കൂടുതലോ, കുറവോ ആകാം. ഇതിനെ സ്വാധീനിക്കുന്ന പ്രദേശികമായ ഘടകങ്ങളിൽ ടെക്റ്റോണിക് പ്രഭാവങ്ങൾ, കരഭാഗത്തിന്റെ താണുപോകൽ, വേലിയിറക്കം, സമുദ്രജലപ്രവാഹങ്ങൾ, കൊടുങ്കാറ്റുകൾ മുതലായവ സ്വാധീനിക്കാം.
സമുദ്രതീരങ്ങളിലേയും ദ്വീപുകളിലേയും മനുഷ്യന്റെ ജനസംഖ്യയേയും സമുദ്ര ആവാസവ്യവസ്ഥ പോലെയുള്ള പ്രകൃതിദത്തമായ പരിസ്ഥിതിയേയും സമുദ്രനിരപ്പിന്റെ ഉയർച്ചയ്ക്ക് സ്വാധീനിക്കാൻ കഴിയും.
ഫുക്കുയിസോറസ്
ഓർനിത്തോപോഡ് വിഭാഗത്തിൽ പെട്ട ഒരു ദിനോസർ ആണ് ഫുക്കുയിസോറസ് (ജപ്പാനീസ് :フクイサウルス). ഹദ്രോസറോയിഡ് കുടുംബത്തിൽ പെട്ട ഇവയുടെ ഫോസ്സിൽ കണ്ടു കിട്ടിയിടുള്ളത് ജപ്പാനിൽ നിന്നും ആണ്. പേരിന്റെ അർഥം ഫുക്കുയിലെ പല്ലി എന്നാണ്. തുടക്ക ക്രിറ്റേഷ്യസ് കാലത്ത് ജീവിച്ചിരുന്ന ഇവ ഈ വർഗത്തിലെ താരതമ്യേന വലിപ്പം കുറഞ്ഞവ ആയിരുന്നു. ഏകദേശം 4.5 മീറ്റർ നീളവും 400 കിലോ ഭാരവും ആണ് കണക്കാക്കിയിടുള്ളത്.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
1,3-ബെൻസോഡയോൿസോൾ
മെത്തിലീൻഡയോക്സി ഫങ്‌ഷണൽ ഗ്രൂപ്പ് ഉൾപ്പെടുന്ന ഹെട്രോസൈക്ലിൿ സംയുക്തവും അരോമാറ്റിൿ രാസവലയവുമാണു് 1,3-ബെൻസോഡയോക്സൈഡ് അഥവാ 1,2-മെത്തല്ലീൻ ഡയോക്സിബെൻസീൻ. കാറ്റെകോളിൽനിന്നു് ഡൈഓഡോമിത്തെയ്ൻ ഉപയോഗിച്ചാണു് ഈ സംയുക്തം തയ്യാറാക്കുന്നതു്. വജ്രം പോലുള്ള ആഭരണങ്ങളുടെ അനുകരണങ്ങൾ തിരിച്ചറിയാൻ ഈ രാസവസ്തു ഉപയോഗിക്കുന്നു. സുഗന്ധദ്രവ്യങ്ങൾ, കീടനാശിനികൾ, മരുന്നുകൾ ഇവ നിർമ്മിക്കാനുള്ള പ്രാഥമികഘടകങ്ങളിൽ ഒന്നാണു് ഇതു്.
അവലംബം
വർഗ്ഗം:ഓർഗാനിക് രാസസം‌യുക്തങ്ങൾ
എ. നീലലോഹിതദാസൻ നാടാർ
നാല് തവണ നിയമസഭാംഗം, മൂന്ന് തവണ സംസ്ഥാന കാബിനറ്റ് വകുപ്പ് മന്ത്രി, ഒരു തവണ ലോക്സഭാംഗം എന്നീ നിലകളിൽ പ്രവർത്തിച്ച തിരുവനന്തപുരം ജില്ലയിൽ നിന്നുള്ള മുതിർന്ന ജനതാദൾ സെക്യുലർ നേതാവാണ്  എ.നീലലോഹിതദാസൻ നാടാർ.( 28 ഓഗസ്റ്റ് 1947) 1996-2001-ലെ മൂന്നാം നായനാർ മന്ത്രിസഭയിൽ അംഗമായി 2000 വരെ കേരള രാഷ്ട്രീയത്തിൽ നിറഞ്ഞ് നിന്ന നീലൻ സ്ത്രീപീഡന വിവാദങ്ങളിൽ പെട്ടതോടെ രാഷ്ട്രീയമായി അസ്തമനം നേരിട്ടു.
ജീവിതരേഖ
തിരുവനന്തപുരം ജില്ലയിലെ നെയ്യാറ്റിൻകര താലൂക്കിലെ പുല്ലുവിള ഗ്രാമത്തിൽ അപ്പി നാടാരുടേയും കുഞ്ഞുലക്ഷ്മിയുടേയും മകനായി 1947 ഓഗസ്റ്റ് 28ന് ജനനം. നിയമ ബിരുദവും ബിരുദാനന്തര ബിരുദവുമാണ് വിദ്യാഭ്യാസ യോഗ്യത.
1969-ൽ കെ.പി.സി.സി അംഗമായ നാടാർ 1972-ൽ എ.ഐ.സി.സിയിലേക്ക് തിരഞ്ഞെടുക്കപ്പെട്ടു. 1977-ൽ ഐ.എൻ.ടി.യു.സി സംസ്ഥാന വർക്കിംഗ് കമ്മറ്റി അംഗമായിരിക്കവെ കോൺഗ്രസ് വിട്ടു. അടിയന്തരവസ്ഥക്കെതിരെ പ്രതികരിച്ച് കോൺഗ്രസ് ഫോർ ഡെമോക്രാസി എന്ന പാർട്ടി രൂപീകരിച്ചു. പിന്നീട് ലോക്ദളിലൂടെ ജനതാദളിലെത്തി. ജനതാദളിലെ പിളർപ്പിനു ശേഷം 1999 മുതൽ ജനതാദൾ സെക്യുലർ പാർട്ടിയിൽ അംഗമായ നാടാർ 2016 മുതൽ 2019 വരെ ജെ.ഡി.എസിൻ്റെ സംസ്ഥാന പ്രസിഡൻറായിരുന്നു.
1977-ലെ നിയമസഭ തിരഞ്ഞെടുപ്പിൽ കോവളത്ത് നിന്ന് ആദ്യമായി നിയമസഭാംഗമായി. 1980-ലെ ലോക്സഭ തിരഞ്ഞെടുപ്പിൽ തിരുവനന്തപുരം മണ്ഡലത്തിൽ നിന്ന് ലോക്സഭയിലെത്തി. 1987, 1996, 2001 എന്നീ വർഷങ്ങളിൽ നടന്ന നിയമസഭ തിരഞ്ഞെടുപ്പിൽ കോവളത്ത് നിന്ന് വിജയിച്ചു. 1984-ൽ തിരുവനന്തപുരത്ത് നിന്ന് ലോക്സഭയിലേക്ക് വീണ്ടും മത്സരിച്ചെങ്കിലും പരാജയപ്പെട്ടു. 1991, 2006, 2021 എന്നീ വർഷങ്ങളിൽ നടന്ന നിയമസഭ തിരഞ്ഞെടുപ്പിൽ കോവളത്ത് നിന്ന് മത്സരിച്ചെങ്കിലും പരാജയപ്പെട്ടു.
1979-ലെ സി.എച്ച്.മുഹമ്മദ് കോയ മന്ത്രിസഭയിലാണ് നീലൻ ആദ്യമായി മന്ത്രിയാവുന്നത്. 1987-1991-ലെ രണ്ടാം നായനാർ മന്ത്രിസഭയിലും 1996-2001-ലെ മൂന്നാം നായനാർ മന്ത്രിസഭയിലും അംഗമായിരുന്നു. സ്ത്രീപീഡന വിവാദത്തെ തുടർന്ന് 2000-ൽ മന്ത്രിസ്ഥാനം രാജിവച്ചു.
ഇതിനെ തുടർന്ന് നാടാർക്ക് പകരം ഭാര്യ ജമീല പ്രകാശം രാഷ്ട്രീയത്തിലിറങ്ങി. 2011-ലെ നിയമസഭ തിരഞ്ഞെടുപ്പിൽ ജമീല കോവളത്ത് നിന്ന് നിയമസഭയിലേക്ക് മത്സരിച്ച് വിജയിച്ചു. 2016-ലെ തിരഞ്ഞെടുപ്പിൽ വീണ്ടും മത്സരിച്ചെങ്കിലും ജമീലക്ക് വിജയിക്കാൻ കഴിഞ്ഞില്ല.
ഒടുവിൽ ഒരു വ്യാഴവട്ട കാലത്തിനു ശേഷം ഇക്കഴിഞ്ഞ 2021-ലെ നിയമസഭ തിരഞ്ഞെടുപ്പിൽ നാടാർ വീണ്ടും കോവളത്ത് നിന്ന് മത്സരിച്ചെങ്കിലും കോൺഗ്രസിലെ എ.വിൻസെൻ്റിനോട് പരാജയപ്പെട്ടു.
നോയൽ ബർച്ച്
ക്ലാസിക്കൽ സിനിമയ്ക്ക് സൈദ്ധാന്തിക മാനം നൽകിയവരിൽ പ്രമുഖനും ചലച്ചിത്ര നിരൂപകനുമാണ് അമേരിക്കക്കാരനായ നോയൽ ബർച്ച്(ജനനം : 22 ജനുവരി 1932). അധ്യാപകനായ അദ്ദേഹം പരീക്ഷണ സിനിമകളുടെ വ്യക്താവായാണ് അറിയപ്പെടുന്നത്. ചലച്ചിത്രസിദ്ധാന്തവുമായി ബന്ധപ്പെട്ട പത്തോളം പുസ്തകങ്ങൾ രചിച്ചിട്ടുണ്ട്.
ജീവിതരേഖ
18 ഡോക്യുമെന്ററികൾ സംവിധാനം ചെയ്തിട്ടുള്ള ബർച്ചിന്റെ 'ദ ഫൊർഗോട്ടൺ സ്‌പേസ്', ഫിലിമിംങ് തിയറി വിഭാഗത്തിൽ 2010-ലെ വെന്നീസ് ഡോക്കുമെന്ററി ഫെസ്റ്റിവലിൽ 'വെനീസ് ഹൊറൈസൺ അവാർഡ്' നേടിയിട്ടുണ്ട്. ചരിത്രകാരനും ഫോട്ടോഗ്രാഫറുമായ അലൻ സെക്യുലയും ചേർന്നാണ് 'ദ ഫൊർഗോട്ടൺ സ്‌പേസ്', ബർച്ച് സംവിധാനം ചെയ്തത്.
ഇന്ദ്രധനുസ്സ്
പാപ്പനംകോട് ലക്ഷ്മണൻ കഥയും തിരക്കഥയും സംഭാഷണവും രചിച്ച്കെ.ജി. രാജശേഖരൻ സംവിധാനം ചെയ്ത് 1979-ൽ പുറത്തിറങ്ങിയ ഒരു മലയാളചലച്ചിത്രമാണ്ഇന്ദ്രധനുസ്സ് സിജി മാർക്കോസ് നിർമ്മിച്ച ഈ ചിത്രത്തിൽ. പ്രേം നസീർ, ജയഭാരതി, സാധന, കെ.പി ഉമ്മർ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. ചിറയിൻകീഴ് രാമകൃഷ്ണൻ നായർഎഴുതിയ വരികൾക്ക് എം.എസ്.വി സംഗീതം നൽകി
നോയൽ ബർച്ച്
പുറം കണ്ണികൾ
വർഗ്ഗം:1932-ൽ ജനിച്ചവർ
ഇന്ദ്രധനുസ്സ്
==താരനിര ==
നോയൽ ബർച്ച്
പുറം കണ്ണികൾ
വർഗ്ഗം:ജനുവരി 22-ന് ജനിച്ചവർ
ഇന്ദ്രധനുസ്സ്
==പാട്ടരങ്ങ് == ഗാനങ്ങൾ :ചിറയിൻകീഴ് രാമകൃഷ്ണൻ നായർ ഈണം :എം.എസ്.വി
പുറത്തേക്കുള്ള കണ്ണികൾ
വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾ
വർഗ്ഗം:ചിറയിൻകീഴ്- എം.എസ്.വി ഗാനങ്ങൾ വർഗ്ഗം:ചിറയിൻകീഴ് രാമകൃഷ്ണൻ നായരുടെ ഗാനങ്ങൾ വർഗ്ഗം:കെ.ജി രാജശേഖരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:നസീർ-ജയഭാരതി ജോഡി വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ
പാട്രിക് ക്രിസ്റ്റഫർ സ്റ്റെപ്‌റ്റോ
ഒരു ഇംഗ്ലീഷ് പ്രസവചികിത്സകനും ഗൈനക്കോളജിസ്റ്റും ഫെർട്ടിലിറ്റി ചികിത്സയുടെ തുടക്കക്കാരനുമായിരുന്നു പാട്രിക് ക്രിസ്റ്റഫർ സ്റ്റെപ്‌റ്റോ CBE FRS (9 ജൂൺ 1913 - 21 മാർച്ച് 1988). വിട്രോ ഫെർട്ടിലൈസേഷൻ സമ്പ്രദായം വികസിപ്പിക്കുന്നതിന് ബയോളജിസ്റ്റും ഫിസിയോളജിസ്റ്റുമായ റോബർട്ട് എഡ്വാർഡ്‌സ്, നഴ്‌സ് ജീൻ പർഡി എന്നിവരോടൊപ്പം സ്റ്റെപ്‌റ്റോ ഉത്തരവാദിയായിരുന്നു. 1978 ജൂലൈ 25 നാണ് ആദ്യത്തെ ടെസ്റ്റ് ട്യൂബ് ശിശുവായ, ലൂയിസ് ജോയ് ബ്രൗൺ ജനിച്ചത്. ഇൻ വിട്രോ ഫെർട്ടിലൈസേഷന്റെ വികസനത്തിന് എഡ്വേർഡിന് 2010-ലെ ഫിസിയോളജി അല്ലെങ്കിൽ മെഡിസിൻ നോബൽ സമ്മാനം ലഭിച്ചു. മരണാനന്തരം നോബൽ സമ്മാനം നൽകാത്തതിനാൽ സ്റ്റെപ്‌റ്റോയും പർഡിയും പരിഗണനയ്ക്ക് അർഹരായിരുന്നില്ല.
വിദ്യാഭ്യാസം
ഓക്‌സ്‌ഫോർഡിൽ ജനിച്ച സ്റ്റെപ്‌റ്റോ, ഓക്‌സ്‌ഫോർഡ്‌ഷെയറിലെ വിറ്റ്‌നിയിലെ ഗ്രാമർ സ്‌കൂളിൽ (1968 മുതൽ സമഗ്രമായ ഹെൻറി ബോക്‌സ് സ്‌കൂൾ) വിദ്യാഭ്യാസം നേടി. അദ്ദേഹം ലണ്ടനിലെ കിംഗ്സ് കോളേജിൽ പോയി 1939-ൽ ലണ്ടനിലെ സെന്റ് ജോർജ്ജ് ഹോസ്പിറ്റൽ മെഡിക്കൽ സ്കൂളിൽ നിന്ന് ബിരുദം നേടി. 1939-1946 വരെ റോയൽ നേവിയിൽ സേവനമനുഷ്ഠിക്കുകയും ലെഫ്റ്റനന്റ് കമാൻഡർ പദവി നേടുകയും ചെയ്തു.
അവലംബം
വർഗ്ഗം:1913-ൽ ജനിച്ചവർ വർഗ്ഗം:1988-ൽ മരിച്ചവർ
ചെങ്കൽ
ചെങ്കൽ തിരുവനന്തപുരം ജില്ലയിലെ ഒരു ഗ്രാമപ്രദേശമാണ്. ചെങ്കൽ ഗ്രാമപഞ്ചായത്തിന്റെ ഭാഗമായ ഈ ഗ്രാമത്തിലാണ് സി.വി. രാമൻപിള്ള ജനിച്ചത്
അതിരുകൾ
നെയ്യാറ്റിൻകര മുനിസിപ്പാലിറ്റി, തിരുപുറം, കൊല്ലയിൽ, കുളത്തൂർ, കാരോട്, പാറശ്ശാല എന്നിവയാണ് ഈ ഗ്രാമത്തിന്റെ അതിർത്തികൾ
സ്ഥാനം
കേരളത്തിന്റെ തെക്കേ അറ്റത്തായി, നെയ്യാറ്റി
റിനോട് തൊട്ട് സ്ഥിതിചെയ്യുന്നു
ജനസംഖ്യ
2001-ലെ കണക്കുകൾ പ്രകാരം ജനസംഖ്യ 35992 ആണ്, ഇതിൽ 17825 പുരുഷന്മാരും 18167 സ്ത്രീകളും ഉൾപ്പെടുന്നു.
ആരാധനാലയം
പകരം=swargaropithamatha |ലഘുചിത്രം|സ്വർഗ്ഗാരോപിതമാതാ ദൈവാലയം വ്ളാത്താങ്കര
ചെങ്കൽ മഹേശ്വരം ശിവപാർവ്വതി ക്ഷേത്രം
കേരളത്തിലെ പ്രസിദ്ധമായ ഒരു ക്ഷേത്രമാണ് ചെങ്കൽ മഹേശ്വരം ശിവപാർവ്വതീക്ഷേത്രം. ദക്ഷിണ കൈലാസം എന്നറിയപ്പെടുന്ന ഈ ക്ഷേത്രത്തിലെ മുഖ്യപ്രതിഷ്ഠകൾ ഒരേ പീഠത്തിലിരിയ്ക്കുന്ന ശിവനും പാർവ്വതിയുമാണ്. കൂടാതെ, ഉപദേവതകളായി ഗണപതി, സുബ്രഹ്മണ്യൻ, അയ്യപ്പൻ, നവഗ്രഹങ്ങൾ, നാഗദൈവങ്ങൾ എന്നിവർക്കും പ്രതിഷ്ഠകളുണ്ട്. 5000 വർഷത്തിലധികം പഴക്കമുണ്ടെന്ന് പ്രശ്നവിധിയിൽ പറയപ്പെടുന്ന ഈ ക്ഷേത്രം പുനർനിർമ്മിച്ചത് സ്വാമി മഹേശ്വരാനന്ദ സരസ്വതി എന്ന സന്യാസിയാണ്. ദ്വാദശ ജ്യോതിർലിംഗങ്ങൾക്കും 32 ഗണപതിരൂപങ്ങൾക്കും പ്രതിഷ്ഠയുള്ള ഈ ക്ഷേത്രത്തിൽ തന്നെയാണ് ഇന്ത്യയിലെ ഏറ്റവും വലിയ ശിവലിംഗം സ്ഥിതിചെയ്യുന്നതും. 111.2 അടി ഉയരം വരുന്ന ഈ ശിവലിംഗം, ഇന്ത്യാ ബുക്ക് ഓഫ് റെക്കോർഡ്സിൽ ഇടം പിടിച്ചതാണ്. ഈ മഹാശിവലിംഗത്തിനകത്ത് ഏഴുനിലകളും അവയിലൊരോന്നിലുമായി ഓരോ ധ്യാനഹാളും പണികഴിപ്പിച്ചിട്ടുണ്ട്. ഏറ്റവും താഴെയുള്ള ഹാളിൽ പ്രതിഷ്ഠിച്ച ശിവലിംഗത്തിൽ ഭക്തർക്ക് സ്വയം പൂജ നടത്താൻ സൗകര്യം ഒരുക്കിയിട്ടുണ്ട്. ഏറ്റവും മുകളിലെ നിലയിൽ, കൈലാസപർവ്വതത്തിന്റെ ഒരു പ്രതീതിയുമാണ്. ശിവരാത്രിയാണ് ക്ഷേത്രത്തിലെ പ്രധാന ആഘോഷം. കൂടാതെ, നവരാത്രി, വിനായക ചതുർത്ഥി, തൈപ്പൂയം എന്നിവയും പ്രധാന ആഘോഷങ്ങളാണ്.
പ്രധാന റോഡുകൾ
NH-66, ഉദിയൻകുളങ്ങര-വ്ലാത്താങ്കര പൂഴികുന്ന്, ഉദിയൻകുളങ്ങര- പൊഴിയൂർ, പ്ലാമൂട്ടുക്കട - പൂഴി കുന്ന്, പ്ലാമൂട്ടുക്കട - ഇടിച്ചക്കപ്ലാമൂട്, കൊറ്റാമം - CV Rപുരം പൊൻവിള, കൊറ്റാമം - പുതുക്കുളം,
ക്രിസ്തുമസ് കാലം
പാശ്ചാത്യ ക്രൈസ്തവ സഭയുടെആരാധനക്രമ വർഷം അനുസരിച്ച് ആഗമനകാലം കഴിഞ്ഞാൽ തുടർന്ന് വരുന്ന കാലമാണ് ക്രിസ്തുമസ് കാലം. യേശുവിന്റെ ജനനം അനുസ്മരിക്കുന്ന ക്രിസ്മസ് ദിന(ഡിസംബർ 25) ത്തിന് മുൻപുള്ള ദിവസം (ഡിസംബർ 24) വൈകുന്നേരം ചൊല്ലുന്ന സായാഹ്നപ്രാർത്ഥനയോട് കൂടിയാണ് ക്രിസ്മസ് കാലം ആരംഭിക്കുന്നത്. ജനുവരി ആറിന് ആഘോഷിക്കുന്ന എപ്പിഫനി തിരുനാളോട് (പ്രത്യക്ഷീകരണ തിരുനാൾ)കൂടി ക്രിസ്മസ് കാലം അവസാനിക്കും. തുടർന്ന് സാധാരണ കാലം ആരംഭിക്കും.
അമേരിക്കൻ കത്തോലിക്കർ യേശുവിന്റെ ജ്ഞാനസ്നാന തിരുനാൾ വരെയാണ് ക്രിസ്മസ് കാലം ആചരിക്കുന്നത്. എപ്പിഫനി കഴിഞ്ഞു വരുന്ന ഞായറാഴ്ച (ജനുവരി 7 മുതൽ 13 വരെയുള്ള തിയതികൾക്കിടയിൽ വരുന്ന ഞായറാഴ്ച)യാണ് ജ്ഞാനസ്നാന തിരുനാൾ ആഘോഷിക്കുന്നത്.
ആരാധനക്രമ നിറം
വെള്ളയാണ് ഈ കാലത്തെ ആരാധനക്രമനിറം. അൾത്താര വിരികൾ, വാതിൽ വിരികൾ, സക്രാരി വിരികൾ, കർമികൻ ധരിക്കുന്ന മേൽവസ്ത്രങ്ങൾ എന്നിവ വെള്ള നിറത്തിലുള്ളതായിരിക്കും.
എപ്പിഫനി
എപ്പിഫനി അഥവാ പ്രത്യക്ഷീകരണ തിരുനാളോട് കൂടിയാണ് ക്രിസ്മസ് കാലം അവസാനിക്കുന്നത്. ആരാധന കലണ്ടർ അനുസരിച്ച് ജനുവരി ആറാം തിയതിയാണ് എപ്പിഫനി ആഘോഷിക്കുന്നത്. എന്നാൽ ആഴ്ചയിലെ സാധാരണ ദിവസങ്ങളിൽ ആറാം തീയതി വരുന്ന വർഷങ്ങളിൽ ജനുവരി ആറിന് തൊട്ടുമുൻപ് വരുന്ന ഞായറാഴ്ച എപ്പിഫനി ഞായർ ആയി കൊണ്ടാടാറുണ്ട്. പൂജരാജാക്കന്മാർ (Magi) യേശുവിനെ സന്ദർശിച്ച ദിവസമാണ് എപ്പിഫനി. കോയിൻ ഗ്രീക്ക് പദമായ എപ്പിഫാനിയ എന്ന വാക്കിൽ നിന്നാണ് എപ്പിഫനി എന്ന വാക്ക് ഉത്ഭവിച്ചത്‌. 'പ്രത്യക്ഷപ്പെടുക", "വെളിവാക്കൽ" എന്നൊക്കെയാണ് ഈ വാക്കിനർത്ഥം.
അവലംബം
വർഗ്ഗം:ക്രൈസ്തവസഭ വർഗ്ഗം:ക്രൈസ്തവസഭ ആരാധനക്രമം
കലാമണ്ഡലം രാമ ചാക്യാർ
കൂടിയാട്ടം, ചാക്യാർകൂത്ത് കലാകാരനാണ് കലാമണ്ഡലം രാമചാക്യാർ. കലാമണ്ഡലം കൂടിയാട്ടവിഭാഗത്തിന്റെ അധ്യക്ഷനായിരുന്ന രാമചാക്യാർ 2013 ൽ നൃത്തനാട്യപുരസ്‌കാരം നേടി.
ജീവിതരേഖ
1950 ൽ തൃശ്ശൂർ ജില്ലയിലെ പൈങ്കുളത്ത് കൊയ്പ്പ ചാക്യാർ മഠത്തിൽ കാവൂട്ടി ഇല്ലോടമ്മയുടെയും അമ്മന്നൂർ പരമേശ്വര ചാക്യാരുടെയും പുത്രനായി ജനിച്ച രാമചാക്യാർ പന്ത്രണ്ടാം വയസ്സിൽ അമ്മയുടെ അമ്മാവൻ പൈങ്കുളം രാമ ചാക്യാരിൽ നിന്ന് കൂടിയാട്ടം അഭ്യസിക്കാൻ തുടങ്ങി. പിന്നീട് കേരള കലാമണ്ഡലത്തിൽ പഠനം തുടർന്നു. ഇപ്പോൾ കലാമണ്ഡലത്തിൽ വിസിറ്റിങ് പ്രൊഫസറാണ്.
ഷാൻ റഹ്മാൻ
ഒരു മലയാള ചലച്ചിത്ര സംഗീത സംവിധായകനും പിന്നണി ഗായകനുമാണ് ഷാൻ റഹ്മാൻ (ജനനം: 30 ഡിസംബർ 1979). മലർവാടി ആർട്സ് ക്ലബ് (2010), തട്ടത്തിൻ മറയത്ത് (2012), തിര (2013), ഓം ശാന്തി ഓശാന (2014), ഓർമ്മയുണ്ടോ ഈ മുഖം (2014), ആട് (2015), ഒരു വടക്കൻ സെൽഫി (2015), അടി കപ്യാരേ കൂട്ടമണി (2015), വേട്ട (2016), ജേക്കബിന്റെ സ്വർഗ്ഗരാജ്യം (2016), ആൻമരിയ കലിപ്പിലാണ് (2016), ഗോദ (2017), വെളിപാടിന്റെ പുസ്തകം (2017), ഒരു അഡാർ ലവ് (2018) തുടങ്ങിയവയാണ് സംഗീത സംവിധാനം നിർവ്വഹിച്ച പ്രധാന ചലച്ചിത്രങ്ങൾ. വെളിപാടിന്റെ പുസ്തകം എന്ന ചലച്ചിത്രത്തിലെ ജിമിക്കി കമ്മൽ എന്ന ഗാനവും ഒരു അഡാർ ലവ് എന്ന ചലച്ചിത്രത്തിലെ മാണിക്യ മലരായ പൂവി എന്ന ഗാനവും പ്രശസ്തമാവുകയും സമൂഹമാധ്യമങ്ങളിലൂടെ ധാരാളം പേർ കേൾക്കുകയും ചെയ്ത ഗാനങ്ങളാണ്. മഴവിൽ മനോരമയിലെ സൂപ്പർ 4 എന്ന റിയാലിറ്റി ഷോയിലെ വിധികർത്താവാണ്.
വിനീത് ശ്രീനിവാസൻ തന്നെ സംവിധാനം ചെയ്ത് 2012ൽ തട്ടത്തിൻ മറയത്താണ് സംഗീതം നൽകിയ മൂന്നാമത്തെ ചലച്ചിത്രം. തട്ടത്തിൻ മറയത്തിലെ ഗാനങ്ങൾ വളരെ വേഗം പ്രശസ്തമാവുകയുണ്ടായി. ഈ ചലച്ചിത്രത്തിലെ മുത്തുച്ചിപ്പി പോലൊരു എന്ന ഗാനം തന്റെ ഇഷ്ടഗാനങ്ങളിലൊന്നാണെന്ന് സംഗീത സംവധായകൻ എം. ജയചന്ദ്രൻ പറയുകയുണ്ടായി. 2014ൽ തട്ടത്തിൻ മറയത്തിന്റെ തെലുഗു റീമേക്കായ സാഹേബ സുബ്രഹ്മണ്യം എന്ന ചലച്ചിത്രത്തിലെ ഗാനങ്ങൾക്കും സംഗീതം നൽകി.
വ്യക്തിജീവിതം
1979 ഡിസംബർ 30ന് കോഴിക്കോട് ജില്ലയിൽ ജനിച്ചു. പിതാവ് യൂണിയൻ സിമന്റ് കമ്പനിയിലെ ഉദ്യോഗസ്ഥനാണ്. രണ്ട് സഹോദരങ്ങളുണ്ട്. 2009 ഒക്ടോബർ 11ന് സൈറയെ വിവാഹം ചെയ്തു.
പിന്നണി ഗായകനായി
ദീപക് ദേവ് സംഗീത സംവിധാനം നിർവ്വഹിച്ച ഉറുമി, തേജാ ഭായ് & ഫാമിലി, ഐ ലൗ മീ എന്നീ ചലച്ചിത്രങ്ങൾ ഷാൻ റഹ്മാൻ ഗാനങ്ങൾ ആലപിച്ചിട്ടുണ്ട്.
മാണിക്യ മലരായ പൂവി
2018 ൽ പുറത്തിറങ്ങിയ ഒരു അഡാർ ലവ് എന്ന ചലച്ചിത്രത്തിലെ മാണിക്യ മലരായ പൂവി എന്ന ഗാനം ജനശ്രദ്ധയാകർഷിച്ചു. വിനീത് ശ്രീനിവാസനാണ് ഈ ഗാനം ആലപിച്ചിരിക്കുന്നത്. 2018 ഫെബ്രുവരി 9ന് ഈ ഗാനം യൂട്യൂബിലൂടെ റിലീസ് ചെയ്തു. മികച്ച പ്രതികരണങ്ങൾ ലഭിച്ച ഈ ഗാനത്തിന് ഒരു ദിവസത്തിനുള്ളിൽ 50,000 ലൈക്കുകൾ ലഭിച്ചു. പി.എം.എ. ജബ്ബാർ എന്ന മാപ്പിളപ്പാട്ട് കവി രചിച്ച കവിതയാണ് ഈ ഗാനം. 1978ൽ ഈ ഗാനം തലശ്ശേരി കെ. റഫീഖ് ഈണം നൽകി അവതരിപ്പിച്ചിട്ടുണ്ട്.
പുറം കണ്ണികൾ
വർഗ്ഗം:മലയാളചലച്ചിത്രസംഗീതസംവിധായകർ വർഗ്ഗം:മലയാളചലച്ചിത്രപശ്ചാത്തലസംഗീതസംവിധായകർ വർഗ്ഗം:1979-ൽ ജനിച്ചവർ
ചീനവല (ചലച്ചിത്രം)
1975-ൽ കുഞ്ചാക്കോ സംവിധാനം ചെയ്ത് പുറത്തിറങ്ങിയ ഒരു മലയാള ചലച്ചിത്രമാണ്ചീനവല. (English: Cheenavala) പ്രേം നസീർ, ജയഭാരതി, അടൂർ ഭാസി, കെ.പി.ഏ.സി.ലളിത തുടങ്ങിയവരാണ് ഈ ചിത്രത്തിലെ പ്രധാന കഥാപാത്രങ്ങളായി അഭിനയിച്ചിരിക്കുന്നത്. ഈ ചിത്രത്തിലെ വയലാർ രാമവർമ്മയുടെ വരികൾക്ക് എം.കെ. അർജുനൻ ആണ് സംഗീതം നിർവ്വഹിച്ചിരിക്കുന്നത്.
കഥാംശം
കോന്തിയും(ശങ്കരാടി) പപ്പുവും(അടൂർ ഭാസി) റാണയും(തിക്കുറിശ്ശി) ഒരുമിച്ച് ചീനവല വലിച്ച് കായൽക്കരയിൽ ജീവിച്ചവർ ആണ്. റാണ ഇപ്പോൾ കച്ചവടം ചെയ്ത് മുതലാളിയായി. കോന്തിയുടേയും മാണിക്കിയുടെയും(കെ.പി.ഏ.സി.ലളിത) മകൻ പുഷ്കരനും(പ്രേം നസീർ) പപ്പു-പാറു(മീന) ദമ്പതികളുടെ പുത്രി പെണ്ണാളും(ജയഭാരതി) വിവാഹം ഉറപ്പിച്ചവരാണ്. ഫോട്ടൊഗ്രാഫർ ആയ പുഷ്കരൻ നഗർത്തിലാണ്. വിവാഹം ഉറപ്പിച്ച് പൈസക്കായി പപ്പു പഴയസുഹൃത്തിനടുത്തെത്തി. അയാൾ നിരസിച്ചു. എന്നാൽ റാണയുടെ മകൻ പ്രതാപചന്ദ്രനു(കെ.പി. ഉമ്മർ) പെണ്ണാളിനെ കണ്ടപ്പോൾ അയാൾ ആയിരം രൂപ വാദ്ഗാനം ചെയ്തു. എന്നാൽ പിന്നീടയാൾ പെണ്ണാളിനെ ചോദിച്ചു. അതോടെ പപ്പു മകൾ പണക്കാരിയാകുന്നത് സ്വപ്നം കണ്ട് പുഷ്കരനെ സ്ഥലത്ത് നിന്ന് മാറ്റാൻ വഴി ചോദിക്കുന്നു. പ്രതാപചന്ദ്രൻ കാട്ടുജീവികളുടെ പടമെടുക്കാൻ പുഷ്കരനെ അയക്കുന്നു. അവിടെ വെച്ച് പുലി പെറ്റ് കിടക്കുന്നത് ചിത്രീകരിക്കുന്നതിനിടയിൽ പുലിപിടിച്ചു എന്ന് കഥയുണ്ടാക്കുന്നു. പെണ്ണാൾ മാനസികനില തെറ്റുന്നു. വിവാഹം ഉറപിക്കുന്നു. എന്നാൽ വിവാഹമുഹൂർത്തത്തിൽ പാച്ചനോടൊപ്പം(ജനാർദ്ദനൻ) പുഷ്കരനെത്തുന്നു. പെണ്ണാൾ അവനെ മാലചാർത്തുന്നു.
പുറത്തേക്കുള്ള കണ്ണികൾ
വർഗ്ഗം:1975-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:നസീർ-ജയഭാരതി ജോഡി വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ വർഗ്ഗം:ശാരംഗപാണി തിരക്കഥ എഴുതിയ ചലച്ചിത്രങ്ങൾ വർഗ്ഗം:ടി. ആർ ശേഖർ ചിത്രസംയോജനം ചെയ്ത ചിത്രങ്ങൾ വർഗ്ഗം:വയലാർ-അർജ്ജുനൻ മാസ്റ്റർ ഗാനങ്ങൾ വർഗ്ഗം:ബാലുമഹേന്ദ്ര കാമറ ചെയ്ത ചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ
കാരോട്
കേരളത്തിൽ തിരുവനന്തപുരം ജില്ലയിലെ ഒരു ഗ്രാമമാണ് കാരോട്.
ജനസംഖ്യ
2011 ലെ ഇന്ത്യയിലെ സെൻസസ് പ്രകാരം കാരോടിലെ ജനസംഖ്യ 31506 ആണ്. ഇതിൽ 15634 പുരുഷന്മാരും 15872 സ്ത്രീകളുമുണ്ട്.
ടെയ്‌ലർ റക്ക്
കനേഡിയൻ മത്സര നീന്തൽതാരമാണ് ടെയ്‌ലർ മാഡിസൺ റക്ക് (ജനനം: മെയ് 28, 2000). റിയോ ഡി ജനീറോയിൽ 2016-ലെ സമ്മർ ഒളിമ്പിക്സിൽ കാനഡയിലെ വനിതകളുടെ 4 × 100 മീറ്റർ, 4 × 200 മീറ്റർ ഫ്രീസ്റ്റൈൽ റിലേ ടീമുകളുടെ ഭാഗമായി രണ്ട് ഒളിമ്പിക് വെങ്കല മെഡലുകൾ നേടിയിരുന്നു. ഓസ്‌ട്രേലിയയിലെ ഗോൾഡ് കോസ്റ്റിൽ നടന്ന 2018-ലെ കോമൺ‌വെൽത്ത് ഗെയിംസിൽ റക്ക് ഒരു സ്വർണം, അഞ്ച് വെള്ളി, രണ്ട് വെങ്കലം എന്നീ എട്ട് മെഡലുകൾ നേടി കോമൺ‌വെൽത്ത് ഗെയിംസിൽ എക്കാലത്തേയും ഏറ്റവും അലങ്കരിച്ച ഒരു കനേഡിയൻ വനിതാ അത്‌ലറ്റാകുകയും ചെയ്തു. 2015-ലെ ലോക ജൂനിയർ നീന്തൽ ചാമ്പ്യൻഷിപ്പിലും 2017-ലെ ജൂനിയർ ചാമ്പ്യൻഷിപ്പിലും ഒമ്പത് സ്വർണവും രണ്ട് വെള്ളിയും രണ്ട് വെങ്കലവും നേടിയ റക്ക് ഫിന വേൾഡ് ജൂനിയർ നീന്തൽ ചാമ്പ്യൻഷിപ്പിൽ എക്കാലത്തെയും മുൻനിര മെഡൽ ജേതാവാണ്.
കരിയർ
2015-ൽ സിംഗപ്പൂരിൽ നടന്ന ഫിന വേൾഡ് ജൂനിയർ നീന്തൽ ചാമ്പ്യൻഷിപ്പിൽ 100 മീറ്റർ ഫ്രീസ്റ്റൈലിൽ റക്ക് സ്വർണം നേടുകയും ഹീറ്റ്സിലും ഫൈനലിലും ചാമ്പ്യൻഷിപ്പ് റെക്കോർഡ് തകർക്കുകയും ചെയ്തു. 200 മീറ്റർ ഫ്രീസ്റ്റൈലിൽ അവർ വിജയിക്കുകയും വീണ്ടും ഒരു ചാമ്പ്യൻഷിപ്പ് റെക്കോർഡും നേടുകയും ചെയ്തു. 200 ബാക്ക്‌സ്‌ട്രോക്കിൽ വെങ്കലവും മൂന്ന് റിലേ മെഡലുകളും 4 × 100 മീറ്റർ ഫ്രീയിൽ സ്വർണ്ണവും 4 × 200 മീറ്റർ ഫ്രീയിൽ വെള്ളിയും വനിതകളുടെ 4 × 100 മീറ്റർ ഫ്രീസ്റ്റൈൽ ഇനത്തിൽ വെങ്കലവും അവർ നേടി.
2016-ലെ സമ്മർ ഒളിമ്പിക്സ്
കാനഡയിലെ ഒളിമ്പിക് ടീമിനായുള്ള മത്സരങ്ങളിൽ റക്കിന് ബ്രോങ്കൈറ്റിസ് ബാധിച്ചിരുന്നു. തുടക്കത്തിൽ യോഗ്യത നേടിയിരുന്നില്ല. എന്നാൽ അധികൃതർ അവരുടെ അസുഖം കണക്കിലെടുത്ത് 2016-ലെ സമ്മർ ഒളിമ്പിക്സ് ടീമിലേക്ക് നാമകരണം ചെയ്തു.
അവിടെ, പതിനാറുവയസ്സുള്ള ഒളിമ്പ്യൻ എന്ന നിലയിൽ, കാനഡയ്ക്കായി നടന്ന വനിതകളുടെ 4 × 100 മീറ്റർ റിലേ ഫൈനലിൽ അവർ അവസാന പാദവും ഹീറ്റിലെ അവസാന പാദവും നീന്തി. റക്ക് ഓസ്ട്രേലിയ, യുണൈറ്റഡ് സ്റ്റേറ്റ്സ് പിന്നിൽ, പെന്നി ഒലെക്സിയാക്ക്, ചാന്റൽ വാൻ ലാൻ‌ഡെഗെം, സാൻ‌ഡ്രിൻ മെയിൻ‌വില്ലെ, മിഷേൽ വില്യംസ് എന്നിവരുമായി റക്ക് മത്സരിച്ച് നീന്തി വെങ്കല മെഡൽ നേടി. വിജയത്തിനുശേഷം റക്ക് പറഞ്ഞു, "I’m definitely not one to cry easily but I was about to...I feel 110 per cent Canadian now!" ഈ മെഡൽ 40 വർഷത്തിനിടെ ഒളിമ്പിക്സിൽ കനേഡിയൻ വനിതകളുടെ ഫ്രീസ്റ്റൈൽ റിലേയിൽ നേടിയ മെഡലായിരുന്നു. കനേഡിയൻ നീന്തൽക്കാരിയും റിലേ പങ്കാളിയുമായ പെന്നി ഒലെക്സിയാക്കിനൊപ്പം ഒളിമ്പിക് മെഡൽ നേടിയ 2000-ൽ ജനിച്ച ആദ്യ അത്‌ലറ്റായി അവർ മാറി.
2016 സീസൺ അവസാനിക്കുമ്പോൾ, ഫിനാ ഷോർട്ട് കോഴ്‌സ് ലോക നീന്തൽ ചാമ്പ്യൻഷിപ്പിൽ 4 × 200 മീറ്റർ ഫ്രീസ്റ്റൈൽ റിലേയിൽ റക്കും കൂട്ടരും സ്വർണ്ണ മെഡൽ നേടി. രണ്ടാം പാദത്തിൽ നീന്തുന്ന റക്ക് 1: 51.69 എന്ന സ്കോറിനൊപ്പം ഫൈനലിന്റെ ഏറ്റവും വേഗമേറിയ സ്പ്ലിറ്റ് സമയം രേഖപ്പെടുത്തി വ്യക്തിഗത 200 മീറ്റർ ഫ്രീസ്റ്റൈലിൽ വെങ്കലവും നേടി. 2017 സീസണിനായി, ബെൻ ടൈറ്റ്‌ലിയുടെ നേതൃത്വത്തിലുള്ള ഒന്റാറിയോയിലെ പ്രകടന കേന്ദ്രത്തിൽ പരിശീലനത്തിനായി റക്ക് കാനഡയിലേക്ക് മടങ്ങി. ടീമംഗങ്ങളായ ഒലെക്സിയാക്, ടോറോ, വാൻ ലാൻ‌ഡെഗാം, റെബേക്ക സ്മിത്ത്, സാൻ‌ഡ്രൈൻ മെയിൻ‌വില്ലെ, കെയ്‌ല സാഞ്ചസ്, റിച്ചാർഡ് ഫങ്ക് എന്നിവരോടൊപ്പം പരിശീലനം ആരംഭിച്ചു.
2017 സീസൺ
2016-ലെ ഒളിമ്പിക് വിജയത്തെത്തുടർന്ന്, 2017-ലെ ലോക അക്വാട്ടിക്സ് ചാമ്പ്യൻഷിപ്പിൽ പങ്കെടുക്കാൻ കനേഡിയൻ ട്രയൽ‌സിൽ റക്ക് നീന്തി. അവിടെ ഒരു ഇവന്റിലും നാലാം സ്ഥാനത്തേക്കാൾ ഉയർന്ന സ്ഥാനം നേടാൻ അവർക്ക് കഴിഞ്ഞില്ല, അതായത് കനേഡിയൻ ടീമിന് യോഗ്യത നേടുന്നതിൽ അവർ പരാജയപ്പെട്ടു.
2018 സീസൺ
2020-ലെ സമ്മർ ഒളിമ്പിക്‌സിനായി കാനഡയുടെ 2018 കോമൺ‌വെൽത്ത് ഗെയിംസ് ടീമിന്റെ ഭാഗമായി റക്ക് മത്സരിച്ചു. കോമൺ‌വെൽത്ത് ഗെയിംസ് റെക്കോർഡ് 1: 54.81 ൽ 200 മീറ്റർ ഫ്രീസ്റ്റൈൽ നേടാൻ അരിയാൻ ടിറ്റ്മസിനെയും എമ്മ മക്കിയോണിനെയും മറികടന്ന് റക്ക് നീന്തുമ്പോൾ ഗോൾഡ് കോസ്റ്റിലെ മത്സരത്തിന്റെ ആദ്യ ദിവസം വാസ്തവത്തിൽ ഒരു സ്വർണ്ണം നേടുകയായിരുന്നു. ആ സമയം കനേഡിയൻ റെക്കോർഡ് കൂടിയായിരുന്നു. അന്നു രാത്രി 4 × 100 മീറ്റർ ഫ്രീസ്റ്റൈൽ റിലേയിൽ പെന്നി ഒലെക്സിയാക്ക്, കെയ്‌ല സാഞ്ചസ്, അലക്സിയ സെവ്‌നിക് എന്നിവർക്കൊപ്പം അവർ ഒരു വെള്ളി നേടി. ക്യാമ്പ്‌ബെൽ സഹോദരിമാർക്കൊപ്പം 50 മീറ്റർ ഫ്രീസ്റ്റൈൽ ഇവന്റിൽ അവർ വെള്ളി മെഡൽ നേടി.100 മീറ്റർ ബാക്ക്‌സ്‌ട്രോക്കിൽ വിജയിയും ടീമംഗവും ലോക റെക്കോർഡ് ഉടമയുമായ കൈലി മാസെക്കുവിനു പിന്നിൽ വെങ്കലം നേടി. 4 × 200 മീറ്റർ ഫ്രീസ്റ്റൈൽ റിലേയിൽ അവർ ഒരു വെള്ളി നേടുകയും ചെയ്തു.
200 മീറ്റർ ബാക്ക്‌സ്‌ട്രോക്കിൽ മാസ്സെക്കു പിന്നിൽ ഒരു വെള്ളി നേടി അവർ വിജയിച്ചു. പക്ഷേ 100 മീറ്റർ ബാക്ക്‌സ്‌ട്രോക്കിൽ വെങ്കല മെഡൽ നേടിയ എമിലി സീബോമിനേക്കാൾ മുന്നിൽ എത്തി. മത്സരത്തിന്റെ അവസാന ദിവസം, 4 × 100 മീറ്റർ മെഡ്‌ലി റിലേ ടീമിനെ ഒരു വെള്ളി മെഡലിലേക്ക് നങ്കൂരമിട്ടപ്പോൾ ഒരൊറ്റ ഗെയിമിൽ ആകെ എട്ട് മെഡലുകൾ നേടിയ കോമൺ‌വെൽത്ത് ഗെയിംസ് റെക്കോർഡ് റക്ക് നേടി. അവരുടെ എട്ട് മെഡലുകൾ കനേഡിയൻ റാൽഫ് ഹട്ടൻ, ഓസ്‌ട്രേലിയക്കാരായ സൂസി ഓ നീൽ, എമിലി സീബോം എന്നിവരെ സമനിലയിൽ തളച്ചു. ഒരൊറ്റ കോമൺ‌വെൽത്ത് ഗെയിംസിൽ ഏറ്റവും കൂടുതൽ അലങ്കരിച്ച കനേഡിയൻ വനിതാ അത്‌ലറ്റായും അവർ മാറി. ഗെയിമുകളിൽ അവർ സ്വർണം, അഞ്ച് വെള്ളി, രണ്ട് വെങ്കല മെഡൽ എന്നിവനേടിയതിനു ശേഷം റക്ക് പറഞ്ഞു, "ഇത്രയധികം മെഡലുകൾ നേടാൻ കഴിഞ്ഞതിൽ ഞാൻ അഭിമാനിക്കുന്നു. ഈ മീറ്റ് വളരെ രസകരമാണ്, ഇത് എന്റെ അരികിലുള്ള ഈ പെൺകുട്ടികളുമായി പൂർത്തിയാക്കിയതിൽ എനിക്ക് സന്തോഷമുണ്ട്."
കോമൺ‌വെൽത്ത് ഗെയിംസിന് ശേഷം, ആ സീസണിൽ ടോക്ക്യോയിൽ നടന്ന 2018-ലെ പാൻ പസഫിക് നീന്തൽ ചാമ്പ്യൻഷിപ്പിലേക്ക് റക്ക് തന്റെ വിജയം എത്തിച്ചു. വനിതകളുടെ 100 മീറ്റർ ഫ്രീസ്റ്റൈലിൽ വെങ്കല മെഡലുമായി റക്ക് മീറ്റ് ആരംഭിച്ചു, 4 × 100, 4 × 200 മീറ്റർ ഫ്രീസ്റ്റൈൽ റിലേകളിൽ വെങ്കലം ചേർത്തു. 200 മീറ്റർ ഫ്രീസ്റ്റൈലിൽ അമേരിക്കൻ താരവും സഹ സ്റ്റാൻഫോർഡ് നീന്തൽ താരവുമായ കാറ്റി ലെഡെക്കിയെ തോൽപ്പിച്ച് തുടക്കം മുതൽ അവസാനം വരെ അവർ മുന്നിലെത്തി. സിബിസി കമന്റേറ്റർ ബൈറോൺ മക്ഡൊണാൾഡ് റക്കിന്റെ മത്സരത്തെയും രൂപത്തെയും കുറിച്ച് പറഞ്ഞു, “നിങ്ങൾ ലോകത്തിലെ ഏറ്റവും മികച്ച വനിതാ നീന്തൽക്കാരനെ തോൽപ്പിക്കുമ്പോഴെല്ലാം… ഇത് ഒരു വലിയ ചുവടുവെപ്പാണ്.” 200 മീറ്റർ ബാക്ക്‌സ്‌ട്രോക്കിൽ റക്ക് മത്സരം പൂർത്തിയാക്കി അവിടെ മത്സരത്തിൽ വെള്ളിനേടി. ഇത് അവർക്ക് അഞ്ച് മെഡലുകൾ നൽകി. ഒരു പാൻ പസഫിക് ചാമ്പ്യൻഷിപ്പിൽ ഏതൊരു കനേഡിയനും നേടിയ ഏറ്റവും കൂടുതൽ മെഡലുകൾ ആയിരുന്നു അത്. അതിശയകരമായ ഒത്തുചേരലിനും അതിശയകരമായ സീസണിനും ശേഷം ലോകത്തെ ശ്രദ്ധയിൽപ്പെടുത്തിയ റക്ക്, 2020 ഒളിമ്പിക്സിന്റെ സൈറ്റായ ടോക്കിയോയിൽ നീന്തുന്നതിനെക്കുറിച്ച് പറഞ്ഞു "ഇത് എന്റെ പ്രതീക്ഷകളെ ഉയർത്തുന്നു. ഞാൻ ഇപ്പോൾ ജപ്പാനെ സ്നേഹിക്കുന്നു. രണ്ട് വർഷത്തിനുള്ളിൽ ഇവിടെ എനിക്ക് തിരിച്ചുവരാൻ കഴിയുമെന്ന് പ്രതീക്ഷിക്കുന്നു. "
പുറത്തേക്കുള്ള കണ്ണികൾ
വർഗ്ഗം:2016 റിയോ ഒളിമ്പിക്സിലെ മെഡൽ ജേതാക്കൾ വർഗ്ഗം:2000-ൽ ജനിച്ചവർ വർഗ്ഗം:2016-ലെ സമ്മർ ഒളിമ്പിക്സിലെ നീന്തൽ താരങ്ങൾ
ഇരുമ്പ് മുട്ട
തായ്‍വാനിൽ ഉണ്ടായ ഒരു മുട്ട വിഭവമാണ് ഇരുമ്പുമുട്ട. ആധുനിക തായ്പെയ് നഗരത്തിലെ തംസുയി ജില്ലയിലാണ് ഈ വിഭവം ഉണ്ടായത് എന്ന് കരുതുന്നു.
കടൽതീരത്തുള്ള ഹുവാങ്ങ് സാങ്നിയാൻ എന്ന റസ്റ്റോറന്റ് ഉടമയാണ് ഈ വിഭവം ഉണ്ടാക്കിയത് എന്നാണ് വിശ്വാസം. അധികം കച്ചവടമില്ലാത്ത ഒരു ദിവസം ഹുവാങ്ങ് സാങ്നിയാൻ വേവിച്ച മുട്ടകൾ വീണ്ടും വീണ്ടും വേവിച്ചുകൊണ്ടിരുന്നു. സോയ സോസിലിട്ട് ചുവപ്പ് കുക്കുിംഗ് എന്ന രീതിയിൽ വീണ്ടും വീണ്ടും വേവിച്ച ഈ മുട്ടകൾക്ക് കറുത്ത നിറവും കൂടുതൽ സ്വാദും നല്ല ചവയ്ക്കലും നൽകാൻ കഴിഞ്ഞു. ഇവ വളരെപെട്ടെന്ന് തന്നെ ഉപഭോക്താക്കളുടെ ഇഷ്ടം പിടിച്ചുപറ്റി. ഹുവാങ്ങ് സാങ്നിയാൻ ഈ മുട്ട വിഭവം ഉപയോഗിച്ച് പുതിയ ഒരു വ്യവസായം ആരംഭിച്ചു. അപ്പോതിയേഡൻ എന്ന പേരിൽ ഇരുമ്പുമുട്ടകൾ വിൽക്കാൻ തുടങ്ങി.
ഇരുമ്പ് മുട്ടകൾ കോഴിയുടെയും പ്രാവിന്റെയും മുട്ടകൾ ഉപയോഗിച്ച് മാത്രമേ ഉണ്ടാക്കാൻ കഴിയുകയുള്ളൂ. താറാവന്റെ മുട്ട ഈ വിഭവമുണ്ടാക്കാൻ പറ്റിയതല്ല. തായ്‍വാനിൽ മാത്രമല്ല ഇരുമ്പുമുട്ടകൾ ആഫ്രിക്കയിലെയും മദ്ധ്യ ഏഷ്യയിലെയും വിവിധ രാജ്യങ്ങളിൽ കാണപ്പെടുന്നു.
ചെറിയ മുട്ടകൾ സുഗന്ധവ്യഞ്ജനങ്ങൾ ചേർത്ത വെള്ളത്തിൽ തുടർച്ചയായി വേവിച്ചെടുക്കുന്നു. അതിനുശേഷം വായുപ്രവാഹം ഉപയോഗിച്ച് ഉണക്കിയെടുക്കുന്നു. ഇവ വളരെ കറുത്ത ബ്രൗൺ നിറത്തിൽ കാണപ്പെടുന്നു. ഇവ സാധാരണ പുഴുങ്ങിയ മുട്ടയേക്കാൾ വളരെയേറെ സ്വാദേറിയവയുമായിരിക്കും.
അവലംബം
വർഗ്ഗം:മുട്ടകൊണ്ടുള്ള പലഹാരങ്ങൾ
സനാതൻ സൻസ്ത
ഗോവ, മഹാരാഷ്ട്ര, കർണാടക എന്നീ സംസ്ഥാനങ്ങൾ കേന്ദ്രീകരിച്ചു പ്രവർത്തിക്കുന്ന തീവ്ര ഹിന്ദു സംഘടനയാണ് സനാതൻ സൻസ്ത. എഴുത്തുകാരനായ നരേന്ദ്ര ധാബോൽക്കർ, ഗോവിന്ദ് പൻസാരെ, എം.എം. കൽബുർഗി എന്നിവരുടെ വധത്തിനു പിന്നിൽ ഈ സംഘമാണെന്നു കരുതപ്പെടുന്നു. 1990 ൽ ജയന്ത് ബാലാജി അത്വാലെയാണ് ഈ സംഘം സ്ഥാപിച്ചത്. പുരാണ കഥാപാത്രങ്ങളെ മോശമായി ചിത്രീകരിക്കുന്നു എന്നാരോപിച്ച് കലാകാരന്മാരെയും സാംസ്കാരിക പ്രവർത്തകരെയും ഭീഷണിപ്പെടുത്തുന്നതായി ആരോപണമുയർന്നിരുന്നു.
അവലംബം
വർഗ്ഗം:ഹിന്ദു സംഘടനകൾ വർഗ്ഗം:തീവ്രവാദസംഘടനകൾ വർഗ്ഗം:ആവിഷ്കാര സ്വാതന്ത്ര്യം
ടി. രാമറാവു
ആദ്യകാലജീവിതവും ഉദ്യോഗങ്ങളും
1831-ൽ ശങ്കരം റാവുവിന്റെ പുത്രനായി ട്രിവാൻഡ്രത്താണ് ഇദ്ദേഹം ജനിച്ചത്. പിതാവ് ഡിസ്ട്രിക്റ്റ് ആൻഡ് സെഷൻസ് ജഡ്ജായിരുന്നു. രാജാസ് ഫ്രീ സ്കൂളിലാണ് ഇദ്ദേഹം വിദ്യാഭ്യാസം നടത്തിയത്. നാഗർകോവിലിലെ എൽ.എം.എസ്. സെമിനാരിയിൽ തുടർ പഠനവും നടത്തുകയുണ്ടായി. വിദ്യാഭ്യാസം പൂർത്തിയാക്കിയ ശേഷം ഇദ്ദേഹം തിരുവിതാംകൂർ സിവിൽ സർവീസിൽ പ്രവേശിച്ചു. ഗുമസ്തനായാണ് ഇദ്ദേഹം ആദ്യം ജോലി ചെയ്തിരുന്നത്. ജോലിക്കയറ്റം ലഭിക്കാതിരുന്നതിനാൽ ഇദ്ദേഹം ജോലിയുപേക്ഷിച്ച് കോഴിക്കോടുള്ള ഡിസ്ട്രിക്റ്റ് ആൻഡ് സെഷൻസ് കോടതിയിൽ പരിഭാഷകനായി ജോലി നേടി.
1857-ൽ ഇദ്ദേഹത്തെ കൽക്കുളത്തെ തഹസീൽദാരായി നിയമിച്ചു. ഇദ്ദേഹം ജോലിയിൽ കാണിച്ച താല്പര്യത്തെ യൂറോപ്യൻ മിഷണറിമാർ പുകഴ്ത്തിയിട്ടുണ്ടത്രേ. വേഗം തന്നെ ഇദ്ദേഹത്തിന് ഹുസൂർ കച്ചേരിയിൽ ഡെപ്യൂട്ടി ശിരസ്തദാരായും ഫസ്റ്റ് ശിരസ്തദാരായും ജോലിക്കയറ്റം ലഭിച്ചു. കൊല്ലം ഡിവിഷനിലെ ഡെപ്യൂട്ടി പേഷ്കാരായി ഇദ്ദേഹത്തിന് 1862-ൽ നിയമനം ലഭിച്ചു. 1862 മുതൽ 1878 വരെ ഇദ്ദേഹം ഈ തസ്തികയിൽ തുടർന്നു.
കോട്ടയം ഡിവിഷൻ
1878 മുതൽ 1887 വരെ ഇദ്ദേഹം കോട്ടയം ഡിവിഷനിലായിരുന്നു ജോലി ചെയ്തത്. ടി. രാമറാവു 1879-ൽ കോട്ടയം ഡിവിഷന്റെ ദിവാൻ പേഷ്കാരായി. ഈ സമയത്ത് ഡിവിഷൻ തലസ്ഥാനം ചേർത്തലയായിരുന്നു. 1880-ൽ ഇദ്ദേഹം ഡിവിഷൻ ആസ്ഥാനം കോട്ടയത്തേയ്ക്കുമാറ്റി. ആധുനിക കോട്ടയത്തിന്റെ ശി‌ൽപ്പിയായും ഇദ്ദേഹം അറിയപ്പെടുന്നുണ്ട്. തിരുനക്കര ക്ഷേത്രമൈതാനം നിർമിച്ചത് ഇദ്ദേഹത്തിന്റെ നിർദ്ദേശപ്രകാരമാണ്. പോലീസ് സ്റ്റേഷൻ, കോടതി, കോട്ടയം പബ്ലിക് ലൈബ്രറി, ജില്ലാ ആശുപത്രി എന്നിവയും ഇദ്ദേഹമാണ് നിർമിച്ചത്.
കോട്ടയം സി.എം.എസ്. കോളേജിൽ സമർത്ഥരായ കുട്ടികൾക്ക് 25 രൂപ സ്കോളർഷിപ്പ് ഇദ്ദേഹം ഏർപ്പെടുത്തുകയുണ്ടായി. താഴത്തങ്ങാടി വള്ളംകളി, രാമവർമ യൂണിയൻ ക്ലബ് എന്നിവ ആരംഭിക്കുന്നതിലും ഇദ്ദേഹത്തിന് പങ്കുണ്ട്. 1885-ൽ ഇദ്ദേഹത്തിന്റെ കാലത്താണ് പീരുമേട്-ഗുഡലൂർ റോഡ് പണിതത്. കച്ചേരിക്കടവ് ബോട്ട് ജെട്ടി നിർമിച്ചതും ഇക്കാലത്തുതന്നെ
പിൽക്കാല ജീവിതവും മരണവും
1895 ജൂൺ 5-ന് തിരുവനന്തപുരത്തുവച്ചാണ് ഇദ്ദേഹം മരിച്ചത്.
ശേഷിപ്പുകൾ
ഇദ്ദേഹത്തിന്റെ സ്മരണയ്ക്കാണ് ലണ്ടൻ മിഷൻ സൊസൈറ്റിക്കു മുന്നിൽ രാമറാവു വിളക്ക് നിലനിർത്തിവരുന്നത്.
അവലംബങ്ങൾ
വർഗ്ഗം:തിരുവിതാംകൂറിന്റെ ദിവാന്മാർ വർഗ്ഗം:1831-ൽ ജനിച്ചവർ വർഗ്ഗം:1895-ൽ മരിച്ചവർ
അക്വേറിയം (മലയാളചലച്ചിത്രം)
ദീപേഷ് ടി രചനയും സംവിധാനവും നിർവ്വഹിച്ച് 2022-ൽ പുറത്തിറങ്ങിയ ഒരു മലയാളചലച്ചിത്രമാണ് അക്വേറിയം. ഈ സിനിമയിൽ ഹണി റോസ്, സണ്ണി വെയ്ൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. 2022 ഏപ്രിൽ 9-ന് ചിത്രം സൈന പ്ലേ ഓടിടി പ്ലാറ്റ്‌ഫോമിൽ റിലീസ് ചെയ്തു. ഈ സിനിമയുടെ റിലീസ് 10 വർഷത്തേക്ക് തടഞ്ഞുകൊണ്ട് ഹൈക്കോടതിയിൽ ഒരു നീണ്ട കേസ് ഉണ്ടായിരുന്നു.
കഥാസാരം
ഒരു ചെറിയ കോൺവെന്റിലെ കന്യാസ്ത്രീകളുടെ ജീവിതത്തെ ചുറ്റിപ്പറ്റിയാണ് കഥ. ഒരു പുതിയ കന്യാസ്ത്രീ കോൺവെന്റിൽ ചേരുന്നതോടെയാണ് സിനിമ ആരംഭിക്കുന്നത്. മഠത്തിലെ മറ്റ് കന്യാസ്ത്രീകൾ ഉപേക്ഷിച്ച ഒരു കന്യാസ്ത്രീയെ അവൾ പരിപാലിക്കുന്നു. തുടർന്നുണ്ടാവുന്ന സംഭവങ്ങളിൽ അവൾ ആകെ അസ്വസ്ഥയാകുന്നു. ഒരു പുരോഹിതൻ അവൾക്ക് മാനസിക പിന്തുണയുമായി വരുന്നു. വൈദികനും ഈ കന്യാസ്ത്രീയും തമ്മിലുള്ള ബന്ധം കോൺവെന്റിലെ മറ്റ് കന്യാസ്ത്രീകൾ തെറ്റിദ്ധരിക്കുന്നു. ഇതിനെത്തുടർന്നുണ്ടാവുന്ന സംഭവവികാസങ്ങളിലൂടെ കഥ പുരോഗമിക്കുന്നു.
റിലീസ്
2013 ൽ ചിത്രത്തിന്റെ ചിത്രീകരണം അവസാനിച്ചെങ്കിലും വിവിധ കേസുകൾ കാരണം തീയറ്ററിൽ റിലീസ് ചെയ്യാൻ കഴിഞ്ഞില്ല. അവസാനം 2021 മെയ് 13ന് റിലീസ് തീരുമാനിച്ചിരുന്നെങ്കിലും രണ്ട് കന്യാസ്ത്രീകൾ കേരള ഹൈക്കോടതിയിൽ നൽകിയ കേസിനെ തുടർന്ന് റിലീസ് തടഞ്ഞുവച്ചു. പിന്നീട് 2022 ഏപ്രിൽ 9ന് സൈന പ്ലേ എന്ന ഓടിടി പ്ലാറ്റ്ഫോമിലാണ് ചിത്രം റിലീസ് ആയത്. സെൻസർ ബോർഡ് ചിത്രത്തിന് 'എ' സർട്ടിഫിക്കറ്റാണ് നൽകിയത്.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:2022-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ
ഗോപാലർ മാ
ബംഗാളിൽ നിന്നുള്ള സന്യാസിനിയും ആത്മ ജ്ഞാനിയും ശ്രീരാമകൃഷ്ണന്റെ ഭക്തയും ഗൃഹസ്ഥ ശിഷ്യയുമായിരുന്നു ഗോപാലർ മാ (വിവർത്തനം: ഗോപാലന്റെ അമ്മ, ശ്രീകൃഷ്ണന്റെ വിശേഷണം; 1822 - 8 ജൂലൈ 1906). അവരുടെ ജന്മനാമം അഘോരേമണി ദേവി എന്നായിരുന്നു. എന്നാൽ ശ്രീരാമകൃഷ്ണ ഭക്തരുടെ ഇടയിൽ അവർ ഗോപാലർ മാ എന്നറിയപ്പെട്ടു. കാരണം "ഗോപാലൻ" അല്ലെങ്കിൽ ഉണ്ണികൃഷ്ണൻ എന്ന രീതിയിലുള്ള ശ്രീരാമകൃഷ്ണനോടുള്ള തീവ്രമായ മാതൃസ്നേഹമായിരുന്നു. ശ്രീരാമകൃഷ്ണന്റെ ആദർശങ്ങളോടുള്ള അവരുടെ ഭക്തിയും ഒരു കുഞ്ഞ് എന്ന നിലയിൽ ശ്രീകൃഷ്ണനെക്കുറിച്ചുള്ള ദിവ്യ ദർശനങ്ങളാലും അവർ പ്രശസ്തയായിരുന്നു. പിന്നീടുള്ള വർഷങ്ങളിൽ അവർ സ്വാമി വിവേകാനന്ദനോടും സിസ്റ്റർ നിവേദിതയോടും വളരെ അടുത്തു. സിസ്റ്റർ നിവേദിതയോടൊപ്പമാണ് അവർ ജീവിതത്തിന്റെ അവസാന വർഷങ്ങൾ ചിലവഴിച്ചത്.
മുൻകാലജീവിതം
1822 ൽ കൊൽക്കത്തയ്ക്കടുത്തുള്ള കമർഹതി എന്ന ഗ്രാമത്തിൽ ഒരു ബ്രാഹ്മണ കുടുംബത്തിലാണ് അഘോരെമണി ദേവി ജനിച്ചത്. അക്കാലത്ത് നിലനിന്നിരുന്ന ആചാരങ്ങൾ അനുസരിച്ച്, അവർക്ക് ഒൻപത് വയസ്സുള്ളപ്പോൾ വിവാഹിതയായി. പക്ഷേ വിവാഹം കഴിഞ്ഞയുടനെ പതിനാല് വയസ്സ് മാത്രം പ്രായമുള്ളപ്പോൾ അവർ വിധവയായി. വിധവയെന്ന നിലയിൽ അവർ കമർഹട്ടിയിലെ കൃഷ്ണ ക്ഷേത്രത്തിൽ പുരോഹിതനായിരുന്ന അവരുടെ സഹോദരനായ നീലമാധവ് ബന്ദോപാധ്യായയുടെ വീട്ടിൽ താമസിച്ചു. അവരുടെ ഭർത്താവിന്റെ കുടുംബത്തിലെ കുടുംബഗുരുവാണ് അവരെ ആത്മീയ ജീവിതത്തിലേക്ക് നയിച്ചത്. ഉണ്ണികൃഷ്ണനെ അവരുടെ വ്യക്തിപരമായ ദൈവമായി കരുതി. ക്ഷേത്രത്തിൽ ഇടയ്ക്കിടെ പോകുമ്പോൾ അവർക്ക് ഗംഗാ നദിയുടെ തീരത്തുള്ള ക്ഷേത്രത്തോട്ടത്തിൽ ഒരു ചെറിയ മുറി നൽകിയ ഉടമയായ ഗോവിന്ദ ചന്ദ്ര ദത്തയുടെ ഭാര്യയുമായി പരിചയമുണ്ടായിരുന്നു. അവർ തന്റെ ആഭരണങ്ങളും ഭർത്താവിന്റെ സ്വത്തും വിറ്റ് അഞ്ഞൂറ് രൂപ നിക്ഷേപിക്കുകയും ചെറിയ വരുമാനമായ നാലോ അഞ്ചോ രൂപയിൽ ലളിതവും ധ്യാനാത്മകവുമായ ജീവിതം നയിക്കുകയും ചെയ്തു. അവരുടെ ജീവിതത്തിന്റെ അടുത്ത മുപ്പത് വർഷങ്ങൾ ആ ചെറിയ മുറിയിൽ ചിലവഴിക്കുകയും വളരെ കർക്കശമായ ജീവിതം നയിക്കുകയും ചെയ്തു. അവരുടെ ദിനചര്യയിൽ പുലർച്ചെ രണ്ട് മണിക്ക് ഉണർന്ന് ശുദ്ധിസ്നാനം പൂർത്തിയാക്കി രാവിലെ എട്ട് വരെ ആത്മീയ പരിശീലനങ്ങൾ തുടർന്നു. രാധാ മാധവ ക്ഷേത്രം എന്ന് വിളിക്കപ്പെടുന്ന കൃഷ്ണന്റെ അടുത്ത ക്ഷേത്രത്തിൽ അവർ ജോലി ചെയ്തു. അവരുടെ മുഴുവൻ ദിവസവും ധ്യാനത്തിലൂടെയോ ജപത്തിലൂടെയോ വിശുദ്ധ മന്ത്രത്തിന്റെ ആവർത്തനത്തിലൂടെയോ ഉണ്ണികൃഷ്ണന്റെ തിരഞ്ഞെടുത്ത ആദർശത്തിനായുള്ള സേവനത്തിലൂടെയോ ഏതെങ്കിലും രൂപത്തിൽ ആത്മീയ പരിശീലനങ്ങളിൽ ചെലവഴിച്ചു. 1852 മുതൽ 1883 വരെ അവർ ഈ പതിവ് പിന്തുടർന്നു. വൈകുന്നേരം അവർ ക്ഷേത്രത്തിലെ വേകുന്നേരത്തെ പൂജകളിൽ പങ്കെടുക്കുകയും ആചാരങ്ങൾ അനുസരിച്ച് അവർ അനുയോജ്യമായത് അർപ്പിച്ചതിന് ശേഷം ലളിതമായ ഭക്ഷണം കഴിക്കുകയും അർദ്ധരാത്രി വരെ അവരുടെ ആത്മീയ പരിശീലനങ്ങളിൽ തുടരുകയും ചെയ്തു. അവർ പൂന്തോട്ട വീടിന്റെ തെക്ക് പടിഞ്ഞാറ് മൂലയിൽ താമസിച്ചു. അവരുടെ കഠിനമായ പതിവ് ആചാരങ്ങളിൽ നിന്നും തപസ്സിൽ നിന്നുമുള്ള ഒരേയൊരു ഇടവേള മഥുര, വൃന്ദാവൻ, ഗയ, വാരാണസി, അലഹബാദ് എന്നീ പുണ്യസ്ഥലങ്ങളിലേക്കുള്ള യാത്രയായിരുന്നു.
മതപരമായ കാഴ്ചപ്പാട്
ആചാരങ്ങൾ അനുസരിച്ച് കർശനമായ യാഥാസ്ഥിതിക ഹിന്ദുവായിരുന്നു അഘോരെമണി ദേവി. അവർ യാഥാസ്ഥിതികയായിരുന്നു. അവരുടെ ജീവിതത്തിന്റെയും ആദർശങ്ങളുടെയും പരിശുദ്ധി സംരക്ഷിക്കുന്നതിൽ അതീവ ശ്രദ്ധാലുവായിരുന്നു. സ്വാമി ശാരദാനന്ദ തന്റെ പുസ്തകത്തിൽ ശ്രീരാമകൃഷ്ണ ലീലാ പ്രസംഗ (രാമകൃഷ്ണ, മഹാനായ മാസ്റ്റർ) ഒരു സംഭവം വിവരിച്ചുകൊണ്ട് ഈ കാര്യം ഊന്നിപ്പറയുന്നു. ശ്രീരാമകൃഷ്ണന്റെ ഒരു ഭക്തയെന്ന നിലയിൽ, ഗോപാലർ മാ ചോറ് വിളമ്പുമ്പോൾ, ഒരാൾ അബദ്ധത്തിൽ കലത്തിൽ ചോറ് കലക്കിയ വടിയിൽ തൊട്ടു. അഘോരെമണി ബാക്കിയുള്ള ചോറ് തൊടാതെ വടി വലിച്ചെറിഞ്ഞു. ഗോപാലർ മായ്ക്ക് ഭക്ഷണം തയ്യാറാക്കുന്നതിനുമുമ്പ് ശ്രീ ശാരദ ദേവിക്ക് നിരവധി തവണ അടുപ്പ് ശുദ്ധീകരിക്കേണ്ടിവന്നു. എന്നിരുന്നാലും, അവർ ശ്രീരാമകൃഷ്ണനോടും ഭക്ത വൃത്തത്തോടും കൂടുതൽ അടുക്കുമ്പോൾ അവരുടെ യാഥാസ്ഥിതിക പെരുമാറ്റവും ആചാരങ്ങളും ഗണ്യമായി കുറഞ്ഞു. ഭക്ഷണം തയ്യാറാക്കുന്നതിനെക്കുറിച്ചും ബാഹ്യശുദ്ധി കാത്തുസൂക്ഷിക്കുന്ന ശുചിത്വത്തിന്റെ ആചാരത്തെക്കുറിച്ചും അവർ കുറച്ചുകൂടി ഉത്സാഹഭരിതയായി വളർന്നു. അവരുടെ ജാതി മുൻവിധികൾ അപ്രത്യക്ഷമായി. അവരുടെ പിന്നീടുള്ള വർഷങ്ങളിൽ, പ്രചാരത്തിലുള്ള ആചാരങ്ങൾക്ക് വിരുദ്ധമായി സ്വാമി വിവേകാനന്ദന്റെ അമേരിക്കൻ ശിഷ്യരെ അതിഥികളായി പരിഗണിക്കുന്നതിൽ അവർക്ക് ഒരു പ്രശ്നവുമില്ലായിരുന്നു. പിന്നീട് അവർക്ക് സിസ്റ്റർ നിവേദിതയെപ്പോലുള്ള ഒരു വിദേശിയെ സ്വീകരിക്കാനും അവരുടെ അവസാനം വരെ അവരോടൊപ്പം ജീവിക്കാനും കഴിഞ്ഞു.
പുറംകണ്ണികൾ
വർഗ്ഗം:1906-ൽ മരിച്ചവർ വർഗ്ഗം:1822-ൽ ജനിച്ചവർ
ആലിസ് ആഡംസ്
ആലിസ് ആഡംസ് (ജീവതകാലം : ആഗസ്റ്റ് 14, 1926 – മെയ് 27, 1999) ഒരു അമേരിക്കൻ നോവലിസ്റ്റ്, ചെറുകഥാകൃത്ത്, യൂണിവേഴ്‍സിറ്റി പ്രൊഫസർ എന്നീ നിലകളിൽ പ്രശസ്തയായ വനിതയായിരുന്നു.
ജീവിതരേഖ
ആലിസ് ആഡംസ് വിർജീനിയയിലെ ഫ്രെഡറിൿസ്ബർഗ്ഗിൽ അഗത എർസ്‍കിനെ ആഡംസിൻറെയും നിക്കോൾസൺ ബാർണി ആഡംസിന്റേയും ഏകമകളായി ജനിച്ചു. അവരുടെ പിതാവ് ഒരു സ്പാനിഷ് പ്രൊഫസറും മാതാവ് എഴുത്തുകാരിയാകുവാൻ അതിയായി ആഗ്രഹിച്ച ഒരു വനിതയുമായിരുന്നു. ആലിസ് ആഡംസ് തൻ‌റെ കുടുംബത്തെ വിശേഷിപ്പിച്ചിരുന്നത് "ത്രീ ഡിഫിക്കൽറ്റ്, ഐസൊലേറ്റഡ് പീപ്പിൾ" എന്നായിരുന്നു. നോർത്ത് കരോലിനയിലെ ചാപ്പൽ ഹില്ലിലാണ് അവർ വളർന്നത്. 15 വയസിൽ ഹൈസ്കൂൾ വിദ്യാഭ്യാസം പൂർത്തിയാക്കുകയും റെഡ്‍ക്ലിഫ് കോളജിൽ ഉപരിപഠനത്തിനു ചേരുകയും ചെയ്തിരുന്നു. അവിടെനിന്ന് 1946 ൽ തൻറെ 19 വയസിൽ ബിരുദമെടുത്തു. ബിരുദമെടുത്തയുടനെതന്നെ മാർക്ക് ലിനൻതാൽ എന്ന ഒരു ഹാർവാർഡ് വിദ്യാർത്ഥിയെ വിവാഹം കഴിച്ചു. അവർ ഒരു വർഷം പാരിസിൽ താമസിക്കുകയും ചെയ്തു. മാർക്ക് സ്റ്റാൻഫോർഡ് യൂണിവേഴ്സിറ്റിയിൽ ചേർന്നതിനുശേഷം അവർ പാലോ ആൾട്ടോയിലേയ്ക്കു താമസം മാറുകയും 1948 ൽ സാൻഫ്രാൻസിസ്കോയിലേയ്ക്കു തിരിച്ചു വരുകയും ചെയ്തു. അവിടെ എഴുതുവാനുള്ള കുറച്ചു സമയം കണ്ടെത്തി. 1951 ൽ അവരുടെ ഏക പുത്രനായ പീറ്റർ ലിനൻതാൽ (ആർട്ടിസ്റ്റായിരുന്നു) ജനിച്ചു.
ഇന്ദിര ഹിന്ദുജ
മുംബൈയിൽ പ്രവർത്തിക്കുന്ന ഒരു പ്രശസ്ത ഇന്ത്യൻ ഗൈനക്കോളജിസ്റ്റാണ് '''ഡോ. ഇന്ദിര ഹിന്ദുജ'''. 1986 ഓഗസ്റ്റ് 6-ന് ഇന്ത്യയിലെ ആദ്യ ടെസ്റ്റ് ട്യൂബ് ശിശുവിന്റെ ജനനത്തിന് നേതൃത്വം നൽകിയതു വഴി അന്താരാഷ്ട്രപ്രശസ്തി നേടി. 1988 ജനുവരി 4-ന് ഇന്ത്യയിൽ ആദ്യമായി ഗാമീറ്റ് ഇൻട്രാഫാലോപ്പിയൻ ട്രാൻസ്ഫർ (GIFT) സാങ്കേതികതയിലൂടെ ഒരു ശിശു പിറന്നതും ഇവരുടെ മേൽനോട്ടത്തിലാണ്. 1991 ജനുവരി 24-ന് ഇന്ദിര ഹിന്ദുജയുടെ നേതൃത്വത്തിൽ അണ്ഡദാനം വഴിയുള്ള ജനനം സാദ്ധ്യമായി. 2011-ൽ രാഷ്ട്രം ഇവരെ പദ്മശ്രീ നൽകി ആദരിക്കുകയുണ്ടായി. മുംബൈ കെ ഇ എം മെഡിക്കൽ കോളേജിൽ ഗൈനക്കോളജിസ്റ്റായി പ്രവർത്തിക്കുന്നു. .
അവലംബം
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ഇന്ത്യൻ ഭിഷഗ്വരർ‎ വർഗ്ഗം:മുംബൈ സർവകലാശാലയിലെ പൂർവ്വ വിദ്യാർത്ഥികൾ
കാഞ്ചൻകോര
അരമീറ്ററോളം ഉയരം വയ്ക്കുന്ന ഒരു കുറ്റിച്ചെടിയാണ് കാഞ്ചൻകോര. . ആയുർവേദത്തിൽ പലവിധരോഗങ്ങൾക്ക് ഔഷധമായി ഉപയോഗിക്കുന്നു. Winged-Stem Canscora എന്ന് വിളിക്കാറുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ജെന്റിയാനാസി
അടൽ മിഷൻ ഫോർ റിജുവനേഷൻ ആന്റ് അർബൻ ട്രാൻസ്ഫർമേഷൻ(അമൃത്)
അവലംബം
വർഗ്ഗം:കേന്ദ്രാവിഷ്‌കൃത പദ്ധതികൾ
ഫുകുയാമ കാസിൽ
ജാപ്പനീസ് ചരിത്രത്തിലെ എഡോ കാലഘട്ടത്തിൽ ബിങ്കോ-ഫുകുയാമ ഹാന്റെ കോട്ടയായിരുന്നു ഫുകുയാമ കാസിൽ (福山城, ഫുകുയാമ-ജോ), ചിലപ്പോൾ ഹിസാമത്സു കാസിൽ (久松城, ഹിസാമത്സു-ജോ) അല്ലെങ്കിൽ ഇയോ കാസിൽ (葦陽城, Iyō-jō) എന്നും അറിയപ്പെടുന്നു. ഹിരോഷിമയിലെ ഫുകുയാമ സ്റ്റേഷന് സമീപമുള്ള ഫുകുയാമയിലെ ഫുകുയാമ പാർക്കിലാണ് ഈ കോട്ട സ്ഥിതി ചെയ്യുന്നത്.
അവലോകനം
ഫുകുയാമ സമതലത്തിലെ ഒരു കുന്നിൻ മുകളിലാണ് ഈ കോട്ട നിർമ്മിച്ചിരിക്കുന്നത്. ഇത് ബിങ്കോ ഫുകുയാമ ഹാന്റെ തലസ്ഥാനമായിരുന്നു. ജെന്ന കാലഘട്ടത്തിൽ 1619-ൽ നിർമ്മാണം ആരംഭിക്കുകയും 1622-ൽ പൂർത്തീകരിക്കുകയും ചെയ്തു. ടോകുഗാവ ഷോഗൂണിന്റെ ഉത്തരവനുസരിച്ച്, ആദ്യത്തെ ടോകുഗാവ പാരമ്പര്യ വാസൽമാരിൽ ഒരാളായ മിസുനോ കട്സുനാരിയാണ് ഈ കോട്ട നിർമ്മിച്ചത്. ഏഴ് നിലകളുള്ള ഈ കോട്ടയ്ക്ക് ചുറ്റും ഇരട്ട കിടങ്ങുകളുണ്ടായിരുന്നു. അത് സെറ്റോ ഉൾനാടൻ കടലിലേക്ക് ഒരു പ്രവേശന കവാടമായിരുന്നു. മിസുനോ വംശജർ 1700 വരെ കോട്ടയുടെ നിയന്ത്രണം നിലനിർത്തി.
മൈജി പുനരുദ്ധാരണത്തെ അതിജീവിച്ച ടെൻഷുകളിലൊന്നാണ് ഫുകുയാമ കാസിൽ. എന്നിരുന്നാലും രണ്ടാം ലോകമഹായുദ്ധത്തിൽ സഖ്യകക്ഷികളുടെ ആക്രമണത്തിൽ ഇതിന് വ്യാപകമായ കേടുപാടുകൾ സംഭവിച്ചു. കോട്ടയുടെ മിക്ക കെട്ടിടങ്ങളും നശിപ്പിക്കപ്പെട്ടു. ഉണങ്ങിയ കല്ലിന്റെ ഭൂരിഭാഗവും പിന്നീട് നീക്കം ചെയ്തു. ഫുകുയാമ സ്റ്റേഷൻ കോട്ട നിലനിന്നിരുന്നതിന് വളരെ അടുത്തായി നിർമ്മിച്ചു. പ്രധാന ടവർ 1966 ൽ കോൺക്രീറ്റ് ഉപയോഗിച്ച് പുനർനിർമിച്ചു.
ഫുകുയാമ കാസിൽ 2020 ഓഗസ്റ്റ് മുതൽ 2022 ആഗസ്റ്റ് ആദ്യം വരെ പുതുക്കിപ്പണിതുകൊണ്ടിരിക്കുകയാണ്. നവീകരണ വേളയിൽ, പ്രധാന ഗോപുരം സ്കാർഫോൾഡിംഗ് കൊണ്ട് മൂടിയിരിക്കും, അതിനാൽ പ്രവേശിക്കാൻ കഴിയില്ല.
ഫുകുയാമ കാസിൽ (福山城, Fukyamajō) ഫുകുയാമ സ്റ്റേഷന് കുറുകെ താഴ്ന്ന കുന്നിൻ മുകളിലുള്ള ഒരു കോട്ടയാണ്. 1622-ൽ ടോക്കുഗാവ ഇയാസുവിന്റെ ബന്ധുവിന്റെ നേതൃത്വത്തിലാണ് ഇത് ആദ്യം നിർമ്മിച്ചത്. എന്നാൽ അതിന്റെ നിലവിലെ പ്രധാന കീപ്പ് ഒരു ഫെറോ-കോൺക്രീറ്റ്, യുദ്ധാനന്തര പുനർനിർമ്മാണമാണ്.
എഡോ കാലഘട്ടത്തിൽ അവസാനമായി പൂർത്തിയാക്കിയ കോട്ടകളിലൊന്നാണ് ഈ കോട്ട, പടിഞ്ഞാറൻ ജപ്പാനെ സംരക്ഷിക്കുന്നതിനുള്ള ഒരു താവളമായി ഉപയോഗിച്ചു. മൈജി പുനരുദ്ധാരണത്തിനു ശേഷം 1873-ൽ ഇത് ഉപേക്ഷിക്കപ്പെടുകയും അതിന്റെ കെട്ടിടങ്ങൾ പൊളിക്കുകയും ചെയ്തു. രണ്ടാം ലോകമഹായുദ്ധസമയത്ത് വ്യോമാക്രമണത്തിൽ അവശിഷ്ടങ്ങൾ കൂടുതൽ നശിപ്പിക്കപ്പെട്ടു. നിലവിലെ പ്രധാന സൂക്ഷിപ്പ് 1966-ലേതാണ്. കൂടാതെ നഗരത്തിന്റെയും കോട്ടയുടെയും ചരിത്രം പ്രദർശിപ്പിക്കുന്ന ഒരു മ്യൂസിയം അടങ്ങിയിരിക്കുന്നു. ജപ്പാനിലെ മിക്ക കോട്ടകളിലെയും പോലെ, സന്ദർശകർക്ക് മുകളിലത്തെ നിലയിൽ നിന്ന് വിശാലമായ കാഴ്ചകൾ ആസ്വദിക്കാനാകും.
മെയിൻ കീപ്പിനെ ചുറ്റിപ്പറ്റിയുള്ള വിശാലമായ പാർക്ക്, സാധാരണയായി ഏപ്രിൽ ആദ്യത്തോടെ ആകർഷകമായ ചെറി ബ്ലോസം സ്പോട്ടായി മാറുകയും ഒന്നിലധികം മ്യൂസിയങ്ങൾക്ക് ആതിഥേയത്വം വഹിക്കുകയും ചെയ്യുന്നു:
ഹിരോഷിമ പ്രിഫെക്ചറൽ മ്യൂസിയം ഓഫ് ഹിസ്റ്ററി സെറ്റോ ഉൾനാടൻ കടൽ പ്രദേശത്തെ നിവാസികൾ കാലങ്ങളായി എങ്ങനെ ജീവിച്ചു എന്നതിൽ ശ്രദ്ധ കേന്ദ്രീകരിക്കുകയും ഫ്യൂഡൽ കാലഘട്ടത്തിൽ ജപ്പാനിലേക്ക് മികച്ച അവലോകനം നൽകുകയും ചെയ്യുന്നു. സ്ഥിരമായ പ്രദർശനത്തിന്റെ വലിയൊരു ഭാഗം ഫുകുയാമ സിറ്റിയിലെ ഖനനം ചെയ്ത തുറമുഖ പട്ടണമായ കുസാഡോ സെൻഗനിൽ നീക്കിവച്ചിരിക്കുന്നു. പട്ടണത്തിന്റെ ഒരു ഭാഗത്തിന്റെ ജീവിത വലുപ്പത്തിലുള്ള പുനർനിർമ്മാണവും കുഴിച്ചെടുത്ത വസ്തുക്കളുടെ പ്രദർശനവും നഗരത്തിലെ മുൻ നിവാസികളുടെ ജീവിതത്തെക്കുറിച്ചും അവർ ഉപയോഗിച്ച ഉപകരണങ്ങളെക്കുറിച്ചും ഉൾക്കാഴ്ച നൽകുന്നു.
പുറംകണ്ണികൾ
വർഗ്ഗം:ജപ്പാനിലെ 100 മികച്ച കോട്ടകൾ
നിറമ്പാലി
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:അനാവൃതബീജികൾ
ജോൺ സ്റ്റഡ്
റോയൽ ഹോസ്പിറ്റൽ സ്കൂളിലും ബർമിംഗ്ഹാം യൂണിവേഴ്സിറ്റി മെഡിക്കൽ സ്കൂളിലുമാണ് അദ്ദേഹം വിദ്യാഭ്യാസം നേടിയത്. യോഗ്യതയ്ക്ക് ശേഷം അദ്ദേഹം വർഷങ്ങളോളം ബുലവായോയിൽ (അന്ന് സതേൺ റൊഡേഷ്യ) ജോലിക്ക് പോയി. തുടർന്ന് ബർമിംഗ്ഹാമിലേക്ക് മടങ്ങിയെത്തി. അവിടെ ഗർഭാവസ്ഥയിലെ വൃക്കസംബന്ധമായ അസുഖത്തിൽ എംഡി എടുത്തു. 1969-ൽ യൂറോപ്പിലെ ആദ്യത്തെ മെനോപോസ് ക്ലിനിക്ക് അദ്ദേഹം ആരംഭിച്ചു. പിന്നീട് അദ്ദേഹം റൊഡേഷ്യയിലെ സാലിസ്ബറിയിൽ ഹഗ് ഫിൽപോട്ടിനൊപ്പം ജോലി ചെയ്തു. അദ്ദേഹത്തോടൊപ്പം പാർട്ടോഗ്രാം രൂപപ്പെടുത്തുകയും പരിഷ്ക്കരിക്കുകയും ചെയ്തു. പ്രസവത്തിന്റെ സംവിധാനം, എപ്പിഡ്യൂറൽ അനസ്തേഷ്യയുടെ സ്വാധീനം, പ്രസവത്തിലെ അരിവാൾ കോശ രോഗത്തിന്റെ സങ്കീർണത എന്നിവയെക്കുറിച്ചുള്ള കൂടുതൽ കൃതികളും അദ്ദേഹം പ്രസിദ്ധീകരിച്ചു.
External links
വർഗ്ഗം:1940-ൽ ജനിച്ചവർ വർഗ്ഗം:2021-ൽ മരിച്ചവർ
മ്കോമാസി ദേശീയോദ്യാനം
മ്കോമാസി ദേശീയോദ്യാനം വടക്കുകിഴക്കൻ ടാൻസാനിയയിലെ, കെനിയൻ അതിർത്തിയിൽ കിളിമാഞ്ചാരോ മേഖലയിലും തൻഗ മേഖലയിലുമായി സ്ഥിതിചെയ്യുന്ന ഒരു ദേശീയോദ്യാനമാണ്. 1951 ൽ ഒരു ഗെയിം റിസർവ് ആയി ഇത് സ്ഥാപിക്കപ്പെട്ട് ഇത് 2006 ൽ ദേശീയോദ്യാനമെന്ന പദവിയിലേയ്ക്ക് ഉയർത്തപ്പെട്ടു.
3,200 ചതുരശ്ര കിലോമീറ്റർ വിസ്തൃതിയിൽ പരന്നുകിടക്കുന്ന ഈ പാർക്കിനെ ചുറ്റിപ്പറ്റിയുള്ള സസ്യജാലങ്ങളി‍ൽ ഏറെയും  Acacia-Commiphora വർഗ്ഗത്തിലുള്ള സസ്യങ്ങളാണ്. കെനിയയിലെ റ്റ്സാവോ വെസ്റ്റ് ദേശീയോദ്യാനത്തിൻറെ തുടർച്ചയായിട്ടാണീ ഉദ്യാനം.
അവലംബം
വർഗ്ഗം:ടാൻസാനിയയിലെ ദേശീയോദ്യാനങ്ങൾ
പാർക്കിൻസൺസ് ദിനം
എല്ലാ വർഷവും ഏപ്രിൽ 11 ന്, ലോക പാർക്കിൻസൺസ് ദിനമായി ആചരിക്കുന്നു. പാർക്കിൻസൺസ് ഒരു മെഡിക്കൽ അവസ്ഥയാണെന്ന് കണ്ടെത്തിയ ജെയിംസ് പാർക്കിൻസന്റെ ജന്മദിനമാണ് ഇത്. നാഡീവ്യവസ്ഥയുടെ തകരാറിനെക്കുറിച്ച് അവബോധം വളർത്തുന്നതിനും അതിന്റെ യാഥാർത്ഥ്യം മനസ്സിലാക്കാൻ പൊതുജനങ്ങളെ സഹായിക്കാനുമുള്ള ദിനം കൂടിയാണിത്. യൂറോപ്യൻ പാർക്കിൻസൺസ് ഡിസീസ് അസോസിയേഷനും (ഇപിഡിഎ) ലോകാരോഗ്യ സംഘടനയും ചേ‌‍ർന്നാണ് 1997 ഏപ്രിൽ 11-ന് ലോക പാർക്കിൻസൺസ് ദിനം സ്ഥാപിച്ചത്.
പല ആരോഗ്യ സംഘടനകളും ഈ ദിവസം വിവിധ പരിപാടികൾ നടത്തുന്നു. പാർക്കിൻസൺസ് രോഗ ഗവേഷണം, വെബിനാറുകൾ, ഇൻഫർമേഷൻ ഡിസ്‌പ്ലേകൾ എന്നിവയ്‌ക്കായുള്ള ധനസമാഹരണം ഇവയിൽ ഉൾപ്പെടുന്നു. പാർക്കിൻസൺസ് രോഗമുള്ള ഒരാൾക്കോ അവരുടെ പരിചാരകനോ വേണ്ടി എന്തെങ്കിലും പ്രത്യേകമായി ചെയ്യുക, പാർക്കിൻസൺസ് ബാധിച്ച പ്രശസ്തരായ ആളുകളെക്കുറിച്ച് അറിയുക, പാർക്കിൻസൺസിനെക്കുറിച്ചുള്ള നെവർ സ്റ്റെഡി നെവർ സ്റ്റിൽ, കൈനറ്റിക്സ്, റൈഡ് വിത്ത് ലാറി എന്നിവ പോലുള്ള ഒരു സിനിമ കാണുക, പാർക്കിൻസൺസ് രോഗത്തിന്റെ ആദ്യ ലക്ഷണങ്ങൾ കാണിക്കുന്ന ഒരാളെ അറിയാമെങ്കിൽ, അവരെ ചികി‍സിക്കുന്നതിന് ശ്രമം നടത്തുക #WorldParkinsonsDay എന്ന ഹാഷ്ടാഗിനൊപ്പം   ചുവന്ന റ്റുലിപ്പിന്റെ ഒരു ചിത്രം പോസ്‌റ്റ് ചെയ്‌ത് സോഷ്യൽ മീഡിയയിൽ ഈ ദിനത്തിനായുള്ള അവബോധം പ്രചരിപ്പിക്കുക തുടങ്ങിയ പ്രവ‌ത്തനങ്ങളും അനുബന്ധമായി നടത്തുന്നു.
അവലംബം
വർഗ്ഗം:നാഡീവ്യൂഹ സംബന്ധിയായ രോഗങ്ങൾ വർഗ്ഗം:വിശേഷദിനങ്ങൾ
മേരി റിവർ ദേശീയോദ്യാനം
വിഹഗവീക്ഷണം
മേരി റിവറിന്റെ വൃഷ്ടിപ്രദേശത്തെ സംരക്ഷിച്ചുകൊണ്ട് നിലകൊള്ളുന്ന സംരക്ഷിതമേഖലകളുടെ ഒരു കൂട്ടമാണ് മേരി റിവർ ദേശീയോദ്യാനത്തിൽ ഉൾപ്പെടുന്നത്. ടോപ്പ് എൻഡിലെ എട്ട് നദികളിൽ ഒന്നാണ് മേരി നദി. ഈ നദിയുടെ കരയിൽ പലഭാഗങ്ങളിലും വ്യാപകമായി വെള്ളം കയറുന്നവയാണ്. ഡാർവിനും ജാബിരുവിനും ഇടയിലെ അർനെം ഹൈവേ ഈ എട്ട് നദികളിൽ അഞ്ച് നദികളെ മുറിച്ചുകടന്നുപോകുന്നു.
പുറത്തേക്കുള്ള കണ്ണികൾ
വർഗ്ഗം:നോർത്തേൺ ടെറിട്ടറിയിലെ ദേശീയോദ്യാനങ്ങൾ
ജിതേഷ് കക്കിടിപ്പുറം
കവി, നാടൻപാട്ട് രചയിതാവ്, ഗായകൻ എന്നീ നിലകളിൽ ശ്രദ്ധനേടിയ ഒരു കലാകാരനായിരുന്നു ജിതേഷ് കക്കിടിപ്പുറം. കൈതോല പായവിരിച്ച് എന്ന നാടൻപാട്ടിലൂടെയാണ് അദ്ദേഹം മലയാളികൾക്കിടയിൽ സുപരിചിതനായത്.
ജീവിതരേഖ
നെടുംപറമ്പിൽ താമി-മാളുക്കുട്ടി (മുണ്ടി) ദമ്പതികളുടെ മകനായി മലപ്പുറം ജില്ലയിലെ പൊന്നാനിയിലാണ് ജിതേഷിന്റെ ജനനം. കക്കിടിപ്പുറം എൽ.പി. സ്കൂളിലും കുമാരനെല്ലൂർ ഹൈസ്കൂളിലുമായി പ്രാഥമിക വിദ്യാഭ്യാസം നേടി.
അവാർഡുകൾ
2018 ഓഗസ്റ്റ് 22-ന്, തൃശൂർ കരിന്തലക്കൂട്ടം നാട്ടറിവ് പഠനകേന്ദ്രം, ശ്രീ. കണ്ണമുത്തൻ സംസ്ഥാന ഫോക്‌ലോർ അവാർഡ് നൽകി ജിതേഷിനെ ആദരിച്ചിരുന്നു.
മരണം
കരൾ രോഗം മൂലം ചികിത്സയിലായിരുന്ന ജിതേഷ്, 2020 ഓഗസ്റ്റ് 1-ന്, ചങ്ങരംകുളത്തെ സ്വവസതിയിൽ വെച്ച് അന്തരിച്ചു.
പുറത്തേയ്ക്കുള്ള കണ്ണികൾ
വർഗ്ഗം:നാടൻപാട്ടുകാർ വർഗ്ഗം:മലയാളഗാനരചയിതാക്കൾ വർഗ്ഗം:നാടകകൃത്തുക്കൾ വർഗ്ഗം:2020-ൽ മരിച്ചവർ വർഗ്ഗം:മലപ്പുറം ജില്ലയിൽ ജനിച്ചവർ വർഗ്ഗം:മിമിക്രി കലാകാരന്മാർ വർഗ്ഗം:കഥാപ്രസംഗകർ വർഗ്ഗം:തെയ്യം കലാകാരന്മാർ
ബേരിയം ബ്രോമൈഡ്
BaBr2 എന്ന തന്മാത്രാസൂത്രമുള്ള രാസ സംയുക്തമാണ് ബേരിയം ബ്രോമൈഡ്. ബേരിയം ക്ലോറൈഡ് പോലെ ഇത് വെള്ളത്തിൽ നന്നായി അലിഞ്ഞു ചേരുന്നതും വിഷാംശം ഉള്ളവയാണ്.
ഘടനയും സവിശേഷതകളും
BaBr2 ലെഡ് ക്ലോറൈഡ് സാന്നിധ്യത്തിൽ ക്രിസ്റ്റലൈസ് ചെയ്ത് ചതുര ഓ‍ർത്തോറോംബിക് പരലുകൾ ഉണ്ടാവുന്നു
ബേരിയം ബ്രോമൈഡ് ലായനി സൾഫേറ്റ് ലവണങ്ങളുമായി പ്രവർത്തിച്ച് ബേരിയം സൾഫേറ്റ് ഉണ്ടാവുന്നു..
ഓക്സാലിക് ആസിഡ്, ഹൈഡ്രോഫ്ലൂറിക് ആസിഡ്, ഫോസ്ഫോറിക് ആസിഡ് എന്നിവയിലും സമാനമായ പ്രതിപ്രവർത്തനങ്ങൾ നടക്കുന്നു. ഇത് യഥാക്രമം ബേരിയം ഓക്സലേറ്റ്, ഫ്ലൂറൈഡ്, ഫോസ്ഫേറ്റ് എന്നിവയുടെ അവക്ഷിപ്തം നൽകുന്നു.
തയ്യാറാക്കൽ
ബേരിയം സൾഫൈഡ് അല്ലെങ്കിൽ ബേരിയം കാർബണേറ്റ് എന്നിവ ഹൈഡ്രോബ്രോമിക് ആസിഡ് ഉപയോഗിച്ച് പ്രവർത്തിപ്പിച്ച് ബേരിയം ബ്രോമൈഡ് തയ്യാറാക്കാം:
ബാരിയം ബ്രോമൈഡ് അതിന്റെ ഡൈ ഹൈഡ്രേറ്റിലെ (BaBr2·2H2O) സാന്ദ്രീകൃത ജലീയ ലായനിയിൽ നിന്ന് ക്രിസ്റ്റലൈസ് ചെയ്യുന്നു. ഈ ഡൈഹൈഡ്രേറ്റ് 120 °C ആയി ചൂടാക്കുമ്പോൾ അൺ‌ഹൈഡ്രസ് ലവണം ഉണ്ടാകുന്നു.
ഉപയോഗങ്ങൾ
ഫോട്ടോഗ്രഫിയിലും മറ്റ് ബ്രോമൈഡുകളിലും ഉപയോഗിക്കുന്ന രാസവസ്തുക്കളുടെ ഘടകമാണ് ബാരിയം ബ്രോമൈഡ്.
ചരിത്രപരമായി, മേരി ക്യൂറി ആവിഷ്കരിച്ച ഫ്രാക്ഷണൽ ക്രിസ്റ്റലൈസേഷൻ പ്രക്രിയയിൽ റേഡിയം ശുദ്ധീകരിക്കാൻ ബേരിയം ബ്രോമൈഡ് ഉപയോഗിച്ചു.
ബേരിയം ബ്രോമൈഡ്, വെള്ളത്തിൽ ലയിക്കുന്ന മറ്റ് ബേരിയം ലവണങ്ങൾ എന്നിവ വിഷമാണ്.
അവലംബം
വർഗ്ഗം:ഹാലൈഡുകൾ
തോമസ് കോച്ചേരി
അവലംബം
വർഗ്ഗം:മനുഷ്യാവകാശപ്രവർത്തകർ വർഗ്ഗം:1940-ൽ ജനിച്ചവർ
ഗാർഡിനേഴ്‌സ് തവള
| സെഷില്ലിസ് ദ്വീപുകളിലാണ് ഈ തവള വർഗത്തെ കാണുന്നത്. ഗാർഡിനേഴ്സ് തവളകൾക്ക് മദ്ധ്യകർണ്ണവും കർണ്ണപുടവും ഉൾപ്പെട്ട സാധാരണ ശ്രവണസംവിധാനമില്ല. വായക്കുള്ളിലാണ് ഇവയുടെ ശ്രവണസംവിധാനമുള്ളത്. ആന്തരകർണത്തിലേയ്ക്ക് ശബ്ദവീചികൾ വിനിമയം ചെയ്യാൻ ഈ തവളകൾ വായ്ക്കുള്ളിലെ പ്രത്യേക രന്ധ്രവും കോശപാളിയും ഉപയോഗിക്കുന്നു.
അവലംബം
വർഗ്ഗം:തവളകൾ വർഗ്ഗം:ഉഭയജീവികൾ - അപൂർണ്ണലേഖനങ്ങൾ
പുനലൂർ നഗരസഭ
ഭൂമിശാസ്ത്രം
കൊല്ലം ജില്ലയിലെ പുനലൂർ താലൂക്കിൽ ഉൾപ്പെടുന്ന ഒരു നഗരസഭയാണ് പുനലൂർ നഗരസഭ.
അവലംബം
വർഗ്ഗം:കൊല്ലം ജില്ലയിലെ നഗരസഭകൾ
ശൈഖ് അബ്ദുല്ല യൂസഫ് അസ്സാം
പലസ്തീനിലെ ജനിൻ പട്ടണത്തിനു സമീപഗ്രാമത്തിൽ 1941ലായിരുന്നു ജനനം. 50 കളിൽ മുസ്‌ലിം ബ്രദർഹൂഡിൽ ബന്ധം സ്ഥാപിച്ചു. ദാമാസ്ക്കാസ് സർവകലാ ശാലയിലായിരുന്നു ഉന്നത വിദ്യാഭ്യാസം. പല രാജ്യങ്ങളിലും പഠനാർത്ഥം സന്ദർശിച്ചു. സൗദിയിൽ അദ്യാപകനായിരിക്കെയാണ് ഉസാമാ ബിൻ ലാദനെ പരിചയപ്പെടുന്നത്. ഫലസ്തീൻ പോരാട്ടത്തിൽ പങ്കെടുത്ത അദ്ദേഹം സോവിയറ്റ് യൂണിയന്റെ അഫ്ഗാൻ അധിനിവേശത്തോടെ റഷ്യക്കെതിരെയുള്ള അഫ്ഗാൻ ജിഹാദിൽ പങ്കെടുക്കാനായി അഫ്ഗാനും പാകിസ്താനും സന്ദർശിച്ചു. അസ്സാമിന്റെ പ്രേരണയാലാണ് ഉസാമ ബിൻ ലാദൻ അഫ്ഗാനിൽ എത്തുന്നത്‌. 1989 നവംബർ 24ന് പെഷാവറിൽ ഒരു കാർബോംബ് ആക്രമണത്തിൽ കൊല്ലപ്പെട്ടു.
അവലംബം
വർഗ്ഗം:മുസ്ലീം മത നേതാക്കൾ
ശാസ്ത്രരംഗത്തെ സ്തീകൾ
മാനവ സംസ്കൃതിയുടെ ചരിത്രത്തിലുടനീളം സ്ത്രീകൾ ശാസ്ത്ര രംഗത്തു് നിർണ്ണായകമായ സംഭാവനകൾ നൽകിയിട്ടുണ്ടു്. സ്ത്രീകൾ തങ്ങളുടെ സാമൂഹ്യ വിലക്കുകളേയും, പരിമിതികളേയും ഭേദിച്ച് നടത്തിയ ശാസ്ത്രസംരംഭങ്ങളേയും, അവയുടെ നേട്ടങ്ങളേയും കുറിച്ചു്, ശാസ്ത്രത്തിലും, ലിംഗപഠനത്തിലും താല്പര്യം കാട്ടിയിരുനിന ചരിത്രഗവേഷകർ രേഖപ്പെടുത്തിയിട്ടുണ്ടു്. സ്ത്രീകളുടെ ശാസ്ത്രരംഗത്തെ സംഭാവനകളെ കുറിച്ചുള്ള പഠനം ഒരു പ്രത്യേക പഠനവിഷയമായി മാറിയിട്ടുണ്ടു്
തുടർ വായനയ്ക്കു്
വർഗ്ഗം:ശാസ്ത്രജ്ഞർ വർഗ്ഗം:സ്ത്രീ ശാസ്ത്രജ്ഞർ
സമയയാത്ര
ത്രിമാന ലോകത്തിൽ രണ്ട് ബിന്ദുക്കൾക്കിടയിൽ യാത്ര ചെയ്യുന്നതുപോലെ സമയത്തിൽ / കാലത്തിൽ രണ്ട് ബിന്ദുക്കൾക്കിടയിൽ യാത്ര ചെയാം എന്ന സാമാന്യസങ്കല്പം ആണ് സമയ യാത്ര (Time travel). പൊതുവേ ഭൂതകാലത്തിലേക്കും ഭാവികാലത്തിലേക്കും സമയ യാത്രകൾ നടത്തപ്പെടാം എന്നു കരുതുന്നു. ഇത്തരം യാത്രകൾക്ക് സഹായിക്കുന്ന തരം യന്ത്രങ്ങളെ പൊതുവേ സമയ യന്ത്രങ്ങൾ എന്നു വിളിക്കപ്പെടുന്നു.